CELEX: 52011PC0834
Language: sl
Date: 2011-11-30
Title: Predlog UREDBA EVROPSKEGA PARLAMENTA IN SVETA o vzpostavitvi Programa za konkurenčnost podjetij ter mala in srednja podjetja (2014–2020)

|
			
		
		
		52011PC0834
		
			Predlog UREDBA EVROPSKEGA PARLAMENTA IN SVETA o vzpostavitvi Programa za konkurenčnost podjetij ter mala in srednja podjetja (2014–2020) /* COM/2011/0834 konč. - 2011/0394 (COD) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Utemeljitev predloga
Podjetja, zlasti pa mala in srednja podjetja
(MSP), dajejo pomemben prispevek k rasti in zaposlovanju v Uniji.
Konkurenčnost mora biti v središču, če naj Unija do
leta 2020 izpolni svoje prednostne naloge na področju pametne,
trajnostne in vključujoče rasti.
Medtem ko ima Unija na voljo regulativna
sredstva, vključno s pametno zakonodajo in zmanjševanjem upravnih
postopkov za podjetja Unije, je nekatere pomanjkljivosti na trgu mogoče
uspešno reševati z javnim financiranjem na ravni EU.
To se že dogaja. Okvirni program za
konkurenčnost in inovacije (CIP) zagotavlja finančna sredstva za
ustrezno ukrepanje. Potreba po nadaljevanju in oblikovanju takšne finančne
podpore je bila priznana tudi v Sporočilu Komisije „Proračun za
strategijo Evropa 2020“[1].
Komisija zdaj predlaga „Program za konkurenčnost podjetij in MSP (COSME)“
za obdobje 2014–2020 s skupnim proračunom v višini
2,5 milijarde EUR.
Splošno ozadje
Podjetja Unije se soočajo z izzivom konkurenčnosti
na svetovni ravni. Vendar pa jih ovirajo pomanjkljivosti na trgu, ki
zmanjšujejo njihovo zmogljivost, da bi bili konkurenčni podobnim podjetjem
v drugih delih sveta. MSP v EU zato kažejo nižjo produktivnost dela in virov ter
rastejo počasneje od drugih podobnih podjetij v na primer Združenih držav Amerike
in se težje uspešno prilagajajo spreminjajočim se okvirnim pogojem kot
večja podjetja v Evropi. Težave, s katerimi se spopadajo MSP, so se
povečale z zadnjo gospodarsko in finančno krizo ter rastjo cen blaga
in virov.
Medtem ko so ukrepi, ki rešujejo tržne
pomanjkljivosti, v prvi vrsti odgovornost držav članic in regij, se v
nekaterih območjih kaže jasen potencial za dodano vrednost EU. Unija lahko
na primer pomaga s krepitvijo enotnega trga, s podpiranjem usklajenosti in
doslednosti nacionalnih ukrepov, z doseganjem katalitičnih učinkov
širjenja najboljše prakse ali ustvarjanjem ekonomije obsega. Poleg tega da
zagotavlja neovirano delovanje enotnega trga, je vloga EU tudi izboljšati poslovno
okolje, da bi se zagotovila močna in raznolika podjetja EU in da bi MSP
lahko bila konkurenčna na svetovni ravni ter se obenem prilagodila
nizkoogljičnemu gospodarstvu, ki gospodarno izkorišča vire.
Predlagani program predstavlja sredstvo za
obravnavanje glavnih tržnih pomanjkljivosti, ki ovirajo rast podjetij v Uniji,
zlasti MSP. Glavni izzivi v zvezi s konkurenčnostjo in podjetništvom, s
katerimi se podjetja Unije še naprej spopadajo, so:
–                        
težave pri dostopanju do sredstev za MSP, ki si prizadevajo, da bi dokazala svojo
kreditno sposobnost in ki s težavo dobijo dostop do tveganega kapitala;
–                        
šibek podjetniški duh – za samozaposlitev bi se odločilo samo 45 % evropskih
državljanov v primerjavi z na primer 55 % državljanov Združenih držav
Amerike;
–                        
poslovno okolje, ki ne spodbuja zagonov in
rasti, za kar je značilna vztrajna
razdrobljenost predpisov in preveč birokracije;
–                        
omejena zmogljivost MSP, da se prilagodijo nizkoogljičnemu gospodarstvu, ki se bo prilagodilo podnebju in
gospodarno izkoriščalo energijo in vire, kar je posledica omejenih
finančnih sredstev ter nezadostnega strokovnega znanja in izkušenj;
–                         
omejena zmogljivost MSP, da prodrejo na
trge zunaj svoje domovine, tako znotraj enotnega
trga kot zunaj njega. 
Navedene težave pomenijo, da se ne ustanavlja dovolj
podjetij in da tista, ki se odprejo, pogosto niso sposobna preživeti ali pa
poslujejo slabo v smislu produktivnosti in preživetja novo ustanovljenih
podjetij. Na makro ravni se soočamo z upadanjem konkurenčne prednosti
gospodarstva EU.
V skladu s strategijo Evropa 2020 je
program namenjen ustvarjanju pogojev za napredek evropskih podjetij in za
zagotovitev, da bodo MSP lahko v celoti izkoristila ogromen potencial enotnega
trga ter da bodo segla tudi zunaj njega. Posebej si je treba prizadevati za
podporo razvoju MSP kot glavnega vira gospodarske rasti in ustvarjanja delovnih
mest v Uniji, saj ta podjetja predstavljajo več kot 67 % delovnih
mest v zasebnem sektorju in zagotavljajo več kot 58-odstotni skupni
prihodek v EU. 
Pozornost bo namenjena predvsem izboljšanju
konkurenčnosti podjetij v sektorju turizma, da bi se lahko izvajale nove
pristojnosti Unije, ki jih zagotavlja Lizbonska pogodba, razlog za to pa je
bistven prispevek tega sektorja k BDP Unije in velik delež dejavnih MSP v tem
sektorju.
Cilji predloga
Cilj programa je doseči naslednje splošne
cilje:
·                        
povečati konkurenčnost in trajnost
podjetij Unije, vključno s sektorjem turizma;
·                        
spodbuditi kulturo podjetništva in podpreti
ustanavljanje in rast MSP.
Cilj dejavnosti, ki se bodo financirale prek
programa, bo:
·                        
izboljšati okvirne pogoje za namen prispevanja h
konkurenčnosti in trajnosti podjetij Unije, vključno s sektorjem
turizma, in sicer s podporo usklajenosti in
doslednosti pri izvajanju in informiranemu oblikovanju politik na ravni Unije.
Gospodarsko in regulativno okolje je mogoče izboljšati s primerjalnimi
analizami, izmenjavo najboljših praks in sektorskimi pobudami. V skladu s cilji
Akta za mala podjetja in strategije Evropa 2020 se bo oblikovala
politika o MSP in podprla konkurenčnost MSP. Ukrepi Unije bodo
vključevali večjo uporabo načela „najprej pomisli na male“ pri
oblikovanju politik v Uniji in državah članicah, opredelitev in izmenjavo
najboljših praks, kar naj bi prispevalo k izvajanju Akta za mala podjetja, in
podpiranje MSP, da čim bolje izkoristijo potencial enotnega trga.
Okrepljeni bodo poslovni sektorji, vključno s proizvodnjo in storitvami,
ter izbrani sektorji z velikim deležem MSP;
·                        
podpiranje podjetništva, tudi med posebnimi
ciljnimi skupinami: dejavnosti bodo vključevale
poenostavitev upravnih postopkov, razvoj podjetniškega znanja in odnosa, zlasti
med novimi podjetniki, mladimi ljudmi in ženskami, in omogočanje druge
možnosti za podjetnike; 
·                        
izboljšanje dostopa do finančnih sredstev
za MSP v obliki lastniških in dolžniških instrumentov:
finančni instrumenti za rast, vključno z novima platformama za
lastniški kapital in dolg, ki zagotavljata kapitalsko shemo in posojilna
jamstva, bodo MSP omogočili lažji dostop do finančnih sredstev.
Prvič, kapitalska shema za naložbe v fazi rasti bo zagotavljala poslovno
usmerjeno, vračljivo lastniško financiranje, predvsem v obliki tveganega
kapitala prek finančnih posrednikov za MSP. Drugič, posojilna shema
bo zagotavljala neposredne ali druge dogovore o delitvi tveganja s finančnimi
posredniki za kritje posojil za MSP; 
·                        
izboljšanje dostopa do trgov v Uniji in po
svetu: prek mreže Enterprise Europe Network se bodo
zagotavljale v rast usmerjene storitve za podporo poslovanju, da bi se olajšalo
širjenje na enotnem trgu in zunaj njega. Ta program bo zagotavljal tudi podporo
poslovanju za MSP na trgih zunaj Unije. Zagotovljena pa bo tudi podpora
mednarodnemu industrijskemu sodelovanju, da bi se predvsem zmanjšale razlike v
regulativnem in poslovnem okolju med EU in njenimi glavnimi trgovinskimi partnerji.
Dodana vrednost EU
Dodana vrednost za ukrepanje na ravni Unije je
odvisna od naslednjih petih glavnih virov:
·                        
okrepitev notranjega trga s premagovanjem
razdrobljenosti trga na področjih, kot so vlaganje lastniškega kapitala,
čezmejna posojila in izboljšanje kreditne kvalitete, kakor tudi
informacijske in organizacijske ovire, ki MSP preprečujejo, da bi
izkoristila priložnosti, ki jih nudi enotni trg. Na primer, glavni namen finančnih
instrumentov bo izboljšati dostop MSP do finančnih sredstev na tržnem
segmentu, ki ni zajet v ukrepih držav članic, ki so omejeni na naložbe in
podporo znotraj vsake posamezne države. V središču bodo širjenje
financiranja v rast usmerjenih podjetij, katerih cilj je mednarodna širitev,
čezmejne dejavnosti in razvoj čezmejnega finančnega trga za MSP.
To vlogo lahko izpolni samo program na ravni Unije; 
·                        
predstavitven in katalitičen učinek s
širjenjem najboljših praks industrije in politike. V okviru sedanjega programa
je za natečaj za evropsko nagrado za podjetništvo mogoče izbrati
najboljše primere pri spodbujanju podjetništva in MSP na nacionalni, regionalni
in lokalni ravni. Cilj nagrad je nagraditi najboljše ukrepe, ki jih izvajajo
javni organi, na primer na področjih poenostavitve in zmanjšanja upravnega
bremena. Vsako leto se na nacionalnih natečajih za nagrado poteguje
400 projektov, njihove države pa jih izberejo približno 56 za udeležbo na
evropskem natečaju, na katerem evropska žirija izbere šest zmagovalcev.
Nagrado je prejelo 30 od 250 nacionalnih nominirancev, ki so svojo
najboljšo prakso predstavili po vsej Evropi. Širjenje izkušenj in znanja prek
meja prispeva k uskladitvi politik držav članic, ustvarja nova partnerstva
in zmanjšuje vrzel med evropskimi gospodarstvi. Evropske nacionalne in lokalne
uprave imajo možnost, da predstavijo svoje uspešne pobude na konferenci o Aktu
za mala podjetja, ki jo vsako leto organizirata Komisija in predsedstvo Unije.
Konferenca je postala ključni dogodek za podpiranje izmenjave dobrih praks
v Uniji in zunaj nje. Na primer, zadnje konference o Aktu za mala podjetja, ki
je potekala v Budimpešti, se je udeležilo 340 udeležencev iz držav
članic EU in 30 udeležencev iz drugih držav. Na delavnicah je bilo
predstavljenih 28 dobrih praks. Kar zadeva finančne instrumente,
vloga Evropskega investicijskega sklada omogoča lažjo stalno izmenjavo
najboljših praks tako na področju jamstev kot tveganega kapitala, medtem
ko je posebno visok katalitični učinek značilen za tvegani
kapital;
·                        
ekonomije obsega na področjih, kjer bi
posamezne države članice težko dosegle zahtevano kritično maso. Na
primer, na področju podpore MSP v tujini se evropska dodana vrednost
ustvarja z združevanjem nacionalnih prizadevanj in vzpostavitvijo storitev, ki
ne bi dosegle kritične mase, če bi se izvajale na nacionalni ravni
(na primer s podporo uveljavljanju pravic intelektualne lastnine). Služba za
pomoč uporabnikom, namenjena svetovanju MSP glede varstva in zaščite
njihovih pravic intelektualne lastnine na Kitajskem, ki se financira v okviru
sedanjega programa, nudi nasvete, ki jih MSP od manjših držav članic sicer
ne bi mogle dobiti[2].
Unija pa lahko s svojim posredovanjem prispeva k temu, da ne pride do
podvajanja prizadevanj, in podpre sodelovanje med državami članicami ter
usklajevanje z ustreznimi drugimi državami. Jasna dodana vrednost v turizmu se
kaže s prevzemanjem pobud na ravni Unije, in sicer zlasti na naslednjih
področjih: utrditev baze znanja s pomočjo vseevropskih raziskav in
študij, da bi se bolje razumelo področje povpraševanja in ponudb, brez
česar ne bi bilo mogoče doseči primerljivosti in skladnosti
podatkov po vsej Uniji[3];
razvoj skupnih čeznacionalnih spodbudnih strategij Evrope z visoko
kakovostnimi in trajnostnimi turističnimi destinacijami[4]; opredelitev najboljših praks, ki lahko
koristijo določenim sektorjem, kot sta pomorski in obalni turizem; in
širjenje turistične sezone, kar bi bilo mogoče bolje doseči z
izmenjavami med različnimi državami članicami kot na ravni posameznih
držav;
·                        
skladnost in doslednost pri nacionalnih ukrepih z
izmenjavo najboljši praks na evropski ravni in primerjalnimi analizami. Eden
izmed najboljših primerov za uspeh pri izvajanju primerjalnih analiz, ki se
financirajo v okviru sedanjega programa, je ukrepanje za namen poenostavitve
postopkov ustanavljanja podjetij. Stanje in napredek v posameznih državah in
posameznih letih se od leta 2008 spremlja ob upoštevanju treh vidikov
poenostavitve (v zvezi s tem je izvajanje primerjalnih analiz zahteval Svet za
konkurenčnost): povprečnega časa, upravnih stroškov in postopkov
ustanavljanja družbe z omejeno odgovornostjo. Ukrep je obsegal polletna
strokovna srečanja („mreža nacionalnih koordinatorjev za ustanavljanje
podjetij“), ki so jih organizirale države članice. Namen ukrepa je bil
razviti strategijo za merjenje, spremljati napredek in ga podpreti z izmenjavo
najboljših praks in informacij. Čas, ki je bil potreben za registracijo
podjetij, se je po letu 2002 zmanjšal za 70 %, stroški pa so se več
kot prepolovili. Po uspehu tega ukrepa so se v okviru pregleda Akta za mala
podjetja februarja 2011 pregledali cilji;
·                        
edinstveno strokovno znanje in izkušnje, ki jih
pridobijo institucije EU: 
–              
Gre za primer finančnih institucij EU,
Evropske investicijske banke (EIB) in Evropskega investicijskega sklada
(EIS), ki ima edinstveno znanje pri oblikovanju in izvajanju finančnih
programov, prijaznih do malih in srednjih podjetij. Izkušnje, ki jih je
pridobil Evropski investicijski sklad v več kot 10 letih, so izjemno
dragocene. EIS od leta 2007 opravlja vlogo vlagatelja v 19 skladov
tveganega kapitala s podporo Programa za konkurenčnost in inovacije; to je
pogosto temeljna vloga, ki ustvarja 1,4 milijard EUR finančnega
vzvoda v skupnih naložbah za MSP, ki so usmerjena v rast. Kar zadeva dosedanje
rezultate, so upravičenci, vključno s podjetji Skype (glasovna IP
telefonija), Vertaris (recikliranje papirja) in Solaire Direct (fotonapetostni
sistemi), v okviru prve generacije tveganega kapitala EU (zagonska sredstva iz evropske
tehnološke pomoči v okviru pobude za rast in zaposlovanje za obdobje
1998–2000) že odplačala 98 % vloženega denarja oziroma bodo to še
storila.
–              
Mreža Enterprise Europe Network je dosegla
otipljive rezultate s tem, da je z zagotavljanjem informacij o zadevah Unije in
možnostjo vplivanja na proces odločanja namenila poseben poudarek
podpiranju internacionalizacije MSP (na notranjem trgu in zunaj njega). Vloga
mreže je še zlasti pomembna pri premagovanju asimetrije informacij, s katero se
spopadajo MSP, in zniževanju stroškov transakcij, povezanih s čezmejnimi
dejavnostmi. Vrednost mreže Enterprise Europe Network predstavljajo skupne
metodologije, instrumenti in orodja, ki se uporabljajo, ter usposobljeni
izvajalci storitev, ki jih določijo in so(financirajo) njihovi
regionalni/nacionalni organi.
Skladnost z drugimi politikami in
programi 
Pomembno je, da se pri oblikovanju vseh
politik in programov financiranja Unije upoštevajo posebni interesi in
okoliščine MSP. Prihodnji finančni okvir bo oblikovan tako, da bo omogočal
sodelovanje malih podjetij v programih financiranja, in sicer s poenostavitvijo
pravil, zmanjšanjem stroškov sodelovanja, pospešitvijo postopkov za oddajo
naročil in vzpostavitvijo enotnih kontaktnih točk, kar bo
upravičencem do sredstev Unije olajšalo življenje. 
Zaradi njegovega pomena pri doseganju ciljev
strategije Evropa 2020 se izboljšanje poslovnega okolja za MSP omenja v
šestih od skupaj sedmih vodilnih pobud strategije Evropa 2020:
industrijska politika za dobo globalizacije, Unija inovacij, mladi in
mobilnost, evropski program za digitalne tehnologije, Evropa, gospodarna z
viri, in program za nova znanja in spretnosti in nova delovna mesta. Zlasti
pomembna za novi program je vodilna pobuda „industrijska politika za dobo
globalizacije“, ki opisuje nov strateški pristop, pri tem pa obravnava evropsko
konkurenčnost kakor tudi ustanavljanje in rast malih in srednjih podjetij
ter podporo kulturi podjetništva. 
Predlagan novi program bo zagotovil tudi
orodje, ki lahko igra vlogo tudi pri drugih ciljih politike. Mreža Enterprise
Europe Network bo gonilo povezav z drugimi programi in pobudami v smislu
širjenja informacij od zgoraj navzdol, njihovega spodbujanja, kakor tudi
zbiranja povratnih informacij od zainteresiranih strani od spodaj navzgor. MSP
bo še naprej nudila informacije, nasvete in podporo v zvezi z okoljskimi
programi in skladnostjo. Do najvišje možne mere je treba povečati
sinergije z drugimi programi. Na primer, dejavnosti v zvezi z jamstvom, ki jih
predlaga novi program, bodo potekale skupaj z dejavnostmi v zvezi z jamstvom,
ki se financirajo iz strukturnih skladov Unije in mikrofinančnega
instrumenta Progress. Instrumenti tveganega kapitala bodo dopolnjevali
instrumente, ki jih zagotavlja program Obzorje 2020 – nov okvirni program
za raziskave in inovacije. Ta program se bo izogibal tudi prekrivanju z drugimi
programi, zlasti na področjih podpore podjetništvu in podjetniškega
znanja. Natančno je treba preučiti tudi komplementarnost novega
programa in predlaganega instrumenta o partnerstvu. Zunanje ukrepanje Unije bo
moralo nujno dopolnjevati zunanjo razsežnost notranjega načrta
zagotavljanja trajnostne rasti in delovnih mest v Evropi. 
Upravljanje programa
Kot je napovedano v sporočilu Komisije z
naslovom „Proračun za strategijo Evropa 2020“[5], bodo naloge upravljanja v veliki meri
opravljali zunanji izvajalci. 
–                        
S finančnimi instrumenti bo v imenu Komisija
upravljala skupina Evropske investicijske banke.
–                        
Druge ukrepe bo lahko upravljala izvajalska
agencija na podlagi pozitivnih izkušenj[6], in
sicer skupaj z Izvajalsko agencijo za konkurenčnost in inovativnost (EACI)
iz sedanjega večletnega finančnega okvira. Opravljena bo analiza
stroškov in koristi.
Zunanje izvajanje za CIP je bilo še posebno
uspešno v zvezi s poenostavitvijo, saj je agencija EACI na podlagi svoje
specializacije racionalizirala in razvila postopke, prilagojene MSP. 
Na agencijo EACI bi se lahko prenesli tudi
deli drugih prihodnjih programov porabe, povezanih z MSP. Ti lahko
vključujejo dele pobude Obzorje 2020, zato ta agencija lahko prevzame
vlogo enotnih kontaktnih točk za MSP, ki želijo dostopati do programov
financiranja Unije. Uporaba ene izvajalske agencije bi lahko pripeljala tudi do
racionalizacije uporabe orodij IT in elektronskih portalov, kar bi še bolj
prispevalo k lažjemu dostopu za MSP.
Poenostavitev
Prednostna naloga Komisije v tem programu,
kakor tudi v drugih programih znotraj večletnega finančnega okvira,
je v največji možni meri poenostaviti regulativno okolje in omogočiti
lažji dostop do sredstev za podjetja Unije, zlasti MSP. Ta pristop se uporablja
v okviru Programa za konkurenčnost podjetij in MSP (COSME), kjer temelji
izključno na predpisih finančne uredbe brez kakršnih koli odstopanj.
S tem se podjetjem zagotovijo preprosti, skladni in standardizirani upravni
postopki za dostop do sredstev. 
Sprememba finančne uredbe bo malim
podjetjem omogočila lažje sodelovanje v programih financiranja, na primer
s poenostavitvijo pravil, zmanjšanjem stroškov sodelovanja, pospešitvijo
postopkov za oddajo naročil in vzpostavitvijo enotnih kontaktnih
točk, kar bo olajšalo dostop do finančnih sredstev Unije. Predlagan
je nov sistem pavšalnih zneskov. 
Navedena izhodišča izpolnjujejo potrebe,
ki so jih zainteresirane strani izrazile na javnem posvetovanju o prihodnosti
Okvirnega programa za konkurenčnost in inovativnost (CIP):
·                        
poenostavitev upravnih postopkov in postopkov mreže
Enterprise Europe Network s poenostavitvijo priprav predlogov,
·                        
večje izkoriščanje pavšalnih zneskov,
·                        
opustitev zahteve po pomenski navedbi zaposlenih,
ki delajo na projektu,
·                        
poenostavitev upravnih dokumentov, ki jih je treba
predložiti za namen pogodb,
·                        
opustitev potrebe po bančnih garancijah, ki
naj bi jih zagotovili zasebni upravičenci. 
Program bo odgovoril na te predloge s čim
obsežnejšo uporabo nove finančne uredbe in bo zagotavljala nadaljnjo
poenostavitev zahtev glede poročanja, ki bodo vključevale širšo
uporabo spletnega poročanja. Da bi se poleg tega MSP omogočil boljši
dostop do finančnih sredstev, se bodo v največji možni meri uskladila
pravila za sodelovanje v vseh prihodnjih programih financiranja Unije in
upravičenost do njih.
Takšni finančni instrumenti so preprosti
za uporabo v podjetjih, saj na svojo banko ali sklad tveganega kapitala
naslavljajo običajno prošnjo za financiranje in ne projektni predlog, kot
v primeru dodelitve sredstev. V zvezi s finančnimi instrumenti, ki jih bo
izvajal Evropski investicijski sklad (EIS) ali druge ustrezne finančne
institucije, bosta upravne zahteve finančnih instrumentov urejala predlog
Komisije za platformi za lastniški kapital in dolg ter spremenjena
finančna uredba. Pravila bodo poenostavljena v največji možni meri,
da bi se vzpostavilo ravnovesje med obveznostmi glede poročanja, ki
veljajo za posrednike in upravičence na eni strani, ter dobrim
finančnim upravljanjem in zahtevami glede revizij na drugi. 
Poleg tega bo poenostavljene postopke, ki jih
bo razvila agencija EACI, za podobne vrste projektov prevzela tudi Komisija.
Izmenjale se bodo najboljše prakse na primer v zvezi s poenostavitvami, ki jih
je agencija uvedla pri sporazumih, pogodbah in postopkih o dodelitvi sredstev.
Dodatna poenostavitev bi lahko vključevala prožnejše metode izvajanja v
zvezi s sporazumi o dodelitvi sredstev, da bi se lahko izognili poznejšim
spremembam.
REZULTATI POSVETOVANJ Z ZAINTERESIRANIMI STRANMI IN
OCEN UČINKA
Posvetovanje z zainteresiranimi stranmi
CIP se bo zaključil
31. decembra 2013. V okviru procesa ocene učinka naslednjega
programa je Komisija organizirala javno posvetovanje za širše občinstvo,
vključno z javnimi in zasebnimi organizacijami in posamezniki, ki je
vsebovalo štiri elemente: 
–                        
spletno raziskavo (vključno s posebno
raziskavo o finančnih instrumentih[7]),
ki je potekala od 8. novembra 2010 do 11. februarja 2011;
–                        
javno konferenco, ki je potekala
25. januarja 2011; 
–                        
srečanja s predstavniki držav članic v
odboru Programa za podjetništvo in inovativnost (PPI) in na skupnem
srečanju odborov CIP; 
–                        
srečanje strateškega svetovalnega odbora CIP
2. februarja 2011.
Posvetovanje je potrdilo, da veliko delov
sedanjega programa dobro deluje in da je na voljo široka podpora za ohranitev
programa Unije, namenjenega podpori MSP in ustvarjanju ugodnega poslovnega
okolja. Na srečanjih finančnega foruma MSP, ki sta potekala
septembra 2010 in marca 2011 se je razpravljalo tudi o vprašanjih v
zvezi z dostopom do finančnih sredstev za MSP.
Ocena sedanjega programa
V okviru sedanjega CIP se opravljajo ocene
tako na ravni posebnih programov kot na ravni okvirnega programa. Večina
ukrepov predloga programa je nadaljevanje ukrepov, ki se izvajajo na podlagi
Programa za podjetništvo in inovativnost v okviru CIP.
V nadaljevanju so povzete glavne ugotovitve
ocen PPI.
Vmesna ocena
Vmesna ocena PPI[8] je obravnavala začetne rezultate PPI,
pri čemer je bila usmerjena v vzpostavitev mreže Enterprise Europe Network
in vplive finančnih instrumentov, ki so se financirali na podlagi PPI in
predhodnega programa. Ocena je potrdila, da so cilji PPI učinkovito
obravnavali najpomembnejše ovire in omejitve, s katerimi se spopadajo evropska
MSP, kot so regulativna in upravna bremena ter omejen dostop do finančnih
sredstev. Finančni instrumenti, ki jih podpira PPI, so potrebni zaradi
tržnih ovir in obravnavajo finančne omejitve, s katerimi se soočajo
ustanavljajoča se in rastoča MSP po vsej Uniji. Finančni
instrumenti PPI so veljali za inovativen pristop k obravnavanju tržnih ovir pri
financiranju MSP.
Priporočila za nadaljnje izboljšave so
vključevala:
·              
razvoj standardnega sklopa kazalnikov spremljanja
za beleženje in poročanje o napredku programa;
·              
izboljšanje vloge mreže Enterprise Europe Network
na področju povratnih informacij;
·              
poenostavitev strukture PPI za namen izboljšanja
povezav med posameznimi ukrepi in globalnimi cilji PPI.
Končna ocena
Končna ocena PPI[9] je obravnavala ustreznost,
učinkovitost, uspešnost, informacije in ozaveščanje, uporabnost in
trajnost programa s posebnim poudarkom na njegovih glavnih sestavnih delih:
finančnih instrumentih, mreži Enterprise Europe Network in inovacijah.
Ocena je vključevala obsežno posvetovanje z zainteresiranimi stranmi in upravičenci
prek raziskav in intervjujev. 
Ugotovitve ocenjevanja so bile vzpodbudne. PPI
naj bi bil na dobri poti, da ustvari pričakovane učinke, saj je
obravnaval potrebe, probleme in vprašanja, zaradi katerih je bil tudi
oblikovan, pri tem pa je bil zlasti učinkovit na evropski ravni. 
Njegovi cilji naj bi bili izredno pomembni za
potrebe podjetij in skladni s cilji strategije Evropa 2020. Ocena je
pokazala, da je program učinkovito koristil končnim uporabnikom,
zlasti MSP. Ukrepi PPI, zlasti finančni instrumenti, naj bi
učinkovito ustvarjali pogoje za pravo ponovitev na trgu.
Oblikovana so bila naslednja priporočila
o tem, kako si prizadevati za nadaljnje izboljšanje izvajanja PPI: 
·                        
razviti sistematičen proces upravljanja za
doseganje medsektorskih ciljev v okviru programa in povezovanje ciljev na
visoki ravni z enotnimi financiranimi dejavnostmi in ukrepi;
·                        
ustvariti bolj jasne povezave z drugimi elementi
podjetniške politike, npr. s sklicevanji na prednostne naloge Akta za mala
podjetja ali ustrezne vodilne pobude strategije Evropa 2020;
·                        
razviti sistem spremljanja in kazalnike, ki jih je
treba še prilagoditi, čeprav predstavljajo dragocen prispevek k
ocenjevanju uspešnosti programa. 
Sedanji program že vsebuje poudarek na
merjenju uspešnosti in kazalnikih uspešnosti, kar bo imelo pomembno vlogo tudi
v novem programu. Slednji bo upošteval zgoraj navedena priporočila, zlasti
z okrepitvijo načela posredovanja, ki program tesneje povezuje s
strateškimi prednostnimi nalogami Unije. 
Ocena učinka
Opravljena je bila ocena učinka, ki
zajema instrumente programa in je priložena temu predlogu Komisije. Ocena
učinka obravnava štiri možnosti:
–                        
možnost 1, t.i. ohranitev obstoječega stanja,
bi zajemala enake elemente, povezane s konkurenčnostjo in MSP, kot naj bi
jih PPI zajemal v letu 2013;
–                        
možnost 2 bi prekinila vsa sedanja
finančna posredovanja;
–                        
možnost 3b bi ohranila sedanji obseg
posredovanja z usklajeno širitvijo proračuna;
–                        
možnost 3c bi pomenila usmerjeno širitev
proračuna, pri čemer bi finančna podpora bila omejena na
finančne instrumente in mrežo Enterprise Europe Network.
V skladu z oceno učinka najugodnejšo
možnost predstavlja skromna širitev proračuna, saj bi ta zagotovila
usklajen pristop v smislu podpore večji učinkovitosti, kritične
mase, skladnosti in učinkovitosti ter obravnavanja tržnih in regulativnih
ovir.
V skladu z mnenjem odbora za oceno učinka
je bilo poročilo izboljšano na naslednji način:
–                        
ugotovitve, pridobljene na podlagi ocen, ter mnenja
zainteresiranih strani so bila v besedilu podrobneje opisana;
–                        
v večji meri so bili ocenjeni socialni vplivi;
–                        
skladnost in doslednost politike z drugimi programi
EU je bila v poročilu dodatno ocenjena in pojasnjena.
PRAVNI ELEMENTI PREDLOGA
Pravna podlaga
Predlog temelji na členu 173 in
členu 195 Pogodbe o delovanju Evropske unije.
Vsebuje naslednje določbe:
–                        
člen 1 vzpostavlja program;
–                        
člen 2 opredeljuje splošne cilje,
člen 3 pa posebne cilje;
–                        
člen 4 opisuje proračun programa;
–                        
člen 5 se nanaša na sodelovanje tretjih
držav;
–                        
členi 6, 7, 8 in 9 opisujejo
področja ukrepanja programa;
–                        
člen 10 opredeljuje letni delovni program
za izvajanje;
–                        
člen 11 opredeljuje področje uporabe
podpornih ukrepov, ki jih mora izvajati Komisija;
–                        
člen 12 opisuje določbe v zvezi s
spremljanjem in ocenjevanjem;
–                        
člen 13 opisuje oblike finančne
pomoči;
–                        
člen 14 vsebuje informacije o izvajanju
finančnih instrumentov;
–                        
člen 15 opisuje določbe za
zaščito finančnih interesov Unije;
–                        
člen 16 opredeljuje določbe o
odboru;
–                        
členi 17, 18 in 19 opisujejo delegirane
akte, izvajanje prenosa pooblastil in določbe v zvezi z nujnim postopkom;
–                        
člen 20 določa datum začetka
veljavnosti te uredbe.
Načeli subsidiarnosti in
sorazmernosti
Predlagano posredovanje EU je skladno z
Lizbonsko pogodbo, saj bo posebej usmerjeno v neuspehe politike, kot so
pomanjkanje uskladitve in učinkovitega povezovanja v mreže, in tržne
ovire, kot je asimetrija informacij, ki jo je mogoče obravnavati samo na
ravni EU. Opredelitev usklajene in okrepljene politike igra zelo pomembno vlogo
pri povezovanju ključnih zainteresiranih strani, izmenjavi znanja, zamisli
in pomislekov in podpori ozaveščanju na vladni in medvladni ravni ter v
širši skupnosti.
Nobeden od ukrepov v okviru prihodnjega
programa ne zahteva, da naj ukrepi na ravni EU nadomestijo nacionalne pobude
ali zavezujoče odločitve, ki so bile sprejete na ravni EU. Namen
posredovanja EU je zagotoviti boljše delovanje nacionalnih ukrepov tako, da se
nanje prenese razsežnost EU, da se zagotovi boljše usklajevanje in odstranijo
čezmejne ovire pri sodelovanju bodisi med zasebnimi akterji ali javnimi
organi. Sodelovanje nacionalnih in regionalnih akterjev in struktur se spodbuja
s pomočjo „horizontalnega“ povezovanja v mreže namesto z „vertikalno“
centralizacijo. 
Ukrepanje EU mora biti sorazmerno, tj. cilji
morajo v celoti upravičevati prizadevanja in uporabljena sredstva. V tem
smislu in glede na izzive, s katerimi se spopada gospodarstvo EU, se
pričakuje, da bosta obseg in raven ukrepanja EU ustvarila pozitivne vplive
po vsej Evropi, in sicer z učinkom zgostitve in multiplikacijskim
učinkom. Zaradi proračunskih omejitev so bili predlagani ukrepi na
ravni EU skrbno izbrani tako, da ustvarjajo dodano vrednost EU. 
Na podlagi zgoraj navedene analize je
mogoče zaključiti, da je predlagano posredovanje na ravni EU za namen
podpore podjetništvu in konkurenčnosti v celoti upravičeno, zlasti ob
upoštevanju potreb MSP. 
PRORAČUNSKE POSLEDICE
Odobritve finančnih sredstev za izvajanje
programa v obdobju od 1. januarja 2014 do 31. decembra 2020
znašajo 2,522 milijarde EUR.[10]
2011/0394 (COD)
Predlog
UREDBA EVROPSKEGA PARLAMENTA IN SVETA
o vzpostavitvi Programa za konkurenčnost
podjetij ter mala in srednja podjetja (2014–2020)
(Besedilo velja za EGP)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije ter zlasti členov 173 in 195 Pogodbe, ob upoštevanju predloga
Evropske Komisije,
ob upoštevanju predloga Evropske komisije,
po predložitvi osnutka zakonodajnega akta
nacionalnim parlamentom,
ob upoštevanju mnenja Evropskega
ekonomsko-socialnega odbora, 
ob upoštevanju mnenja Odbora regij, 
v skladu z rednim zakonodajnim postopkom, 
ob upoštevanju naslednjega:
(1)              
            Komisija je marca 2010 sprejela
sporočilo „Evropa 2020 – Strategija za pametno, trajnostno in
vključujočo rast“[11] (v
nadaljnjem besedilu „strategija Evropa 2020). Evropski svet je
sporočilo potrdil junija 2010. Strategija Evropa 2020 se odziva
na gospodarsko krizo, njen cilj pa je pripraviti Evropo na naslednje
desetletje. Določa pet velikopoteznih ciljev na področju podnebja in
energije, zaposlovanja, inovacij, izobraževanja in socialne vključenosti,
ki naj bi se dosegli do leta 2020, ter opredeljuje ključna gonila
rasti, katerih namen je oblikovati bolj dinamično in konkurenčnejšo
Evropo. Poudarja tudi pomen okrepitve rasti evropskega gospodarstva
sočasno z doseganjem visokih ravni zaposlenosti, nizkoogljičnega in
energetsko učinkovitega gospodarstva, ki gospodarno izkorišča vire,
ter socialne kohezije.
(2)              
Da bi podjetja igrala osrednjo vlogo pri
ustvarjanju gospodarske rasti v Evropi, je Komisija oktobra 2010 sprejela
sporočilo z naslovom „Celostna industrijska politika za dobo
globalizacije – Konkurenčnost in trajnost v središču
pozornosti“[12],
ki ga je Evropski svet v svojih sklepih potrdil decembra 2010. To je
vodilna pobuda strategije Evropa 2020. Sporočilo opredeljuje
strategijo, katere namen je spodbuditi rast in zaposlovanje z ohranjanjem in
podpiranjem močne, raznolike in konkurenčne industrijske osnove v
Evropi zlasti z izboljšanjem okvirnih pogojev za podjetja, kakor tudi z
okrepitvijo več vidikov enotnega trga, vključno s poslovnimi
storitvami. 
(3)              
Komisija je junija 2008 sprejela
sporočilo „Najprej pomisli na male – Akt za mala podjetja za
Evropo“[13],
ki ga je Evropski svet potrdil decembra 2008. Akt za mala podjetja
določa celovit okvir politike za mala in srednja podjetja (MSP), podpira
podjetništvo in načelo „najprej pomisli na male“ umešča v pravo in
politiko, da bi okrepila konkurenčnost MSP. Navedeni akt določa
10 načel in opisuje ukrepe politike ter zakonodajne ukrepe za
spodbujanje potenciala MSP na področju rasti in ustvarjanja delovnih mest.
Izvajanje Akta za mala podjetja prispeva k doseganju ciljev strategije
Evropa 2020. Več ukrepov za MSP je bilo že opredeljenih v obliki
vodilnih pobud.
(4)              
Sporočilo Komisije z naslovom „Pregled Akta za
mala podjetja za Evropo“[14],
ki je bilo sprejeto februarja 2011 in ki ga je Svet za konkurenčnost
potrdil maja 2011, ocenjuje izvajanje akta in potrebe MSP, ki delujejo v
današnjem gospodarskem okolju, v katerem čedalje težje pridobivajo
finančna sredstva in dostopajo do trgov. Ta pregled predstavlja pregled
napredka v prvih dveh letih SBA, določa nove ukrepe za odziv na izzive
gospodarske krize, o katerih poročajo zainteresirane strani, ter predlaga
načine za izboljšanje uporabe in izvajanja SBA z jasno vlogo
zainteresiranih strani, pri čemer so v ospredju poslovne organizacije.
(5)              
Komisija s predlogom Uredbe Sveta o večletnem
finančnem okviru za obdobje 2014–2020[15],
ki je bil sprejet 29. junija 2011, določa sveženj zakonodajnih
predlogov in dokumentov za proračun Unije za obdobje 2014–2020. Navedeni
večletni finančni okvir opisuje, kako bodo doseženi cilji politike v
zvezi s povečanjem rasti in ustvarjanjem več delovnih mest v Evropi
ter doseganju nizkoogljičnega in bolj okolju naklonjenega gospodarstva in
Evrope, ki bo na mednarodnem prizorišču imela vidnejšo vlogo. 
(6)              
Da bi prispevali k povečanju
konkurenčnosti in trajnosti podjetij Unije, zlasti MSP, napredku družbe
znanja in razvoju, ki temelji na uravnoteženi gospodarski rasti, je treba
vzpostaviti Program za konkurenčnost podjetij in MSP (v nadaljnjem besedilu
„program“).
(7)              
Komisija se je zavezala, da bo v programe porabe
Unije vključila podnebne spremembe in vsaj 20 % proračuna Unije
usmerila v cilje, povezane s podnebjem. Zagotoviti je treba, da se pri
pripravi, oblikovanju in izvajanju programa spodbujajo ublažitev podnebnih
sprememb in prilagoditev nanje ter preprečevanje tveganja. Ukrepi, ki jih
vsebuje ta uredba, morajo prispevati k spodbujanju prehoda na gospodarstvo in
družbo, ki sta nizkoogljična ter odporna na podnebne spremembe.
(8)              
Namen politike konkurenčnosti v Uniji je
vzpostaviti institucionalne in politične ureditve, ki ustvarjajo razmere,
v katerih lahko podjetja dosegajo trajnostno rast. Izboljšana produktivnost je
glavni vir trajnostne rasti prihodka, kar prispeva k izboljšanju življenjskega
standarda. Konkurenčnost je tudi odvisna od zmožnosti podjetij, da v
celoti izkoristijo priložnosti, kakršna je evropski enotni trg. To je zlasti
pomembno za MSP, ki predstavljajo 99 % podjetij v Uniji, zagotavljajo dve
od treh delovnih mest v zasebnem sektorju in 80 % novoustanovljenih
delovnih mest ter prispevajo več kot polovico skupne dodane vrednosti, ki
jo ustvarjajo podjetja v Uniji. MSP so ključno gonilo
gospodarske rasti, zaposlovanja in socialne vključenosti.
(9)              
Konkurenčnost je v zadnjih letih v
središču pozornosti pri oblikovanju politik v Uniji, in sicer zaradi
tržnih, političnih in institucionalnih ovir, ki omejujejo
konkurenčnost podjetij Unije, zlasti MSP.
(10)          
Program bi torej moral obravnavati tržne ovire, ki
so prizadele konkurenčnost gospodarstva Unije na svetovni ravni predvsem
zaradi težav, ki zmanjšujejo zmogljivost podjetij, da bi bila konkurenčna
podobnim podjetjem v drugih delih sveta. 
(11)          
Program bi moral obravnavati zlasti MSP, kot so
določena v Priporočilu Komisije 2003/361/ES z dne
6. maja 2003 o opredelitvi mikro, malih in srednjih podjetij[16]. Posebno pozornost je treba nameniti mikro
podjetjem, podjetjem, ki se ukvarjajo z obrtniškimi dejavnostmi, in socialnim
podjetjem. Pozornost pa je treba tudi nameniti posebnim značilnostim in
zahtevam mladih podjetnikov, novim in potencialnim podjetnikom ter ženskam v
podjetništvu, kakor tudi posebnim ciljnim skupinam, kot so priseljenci in
podjetniki iz prikrajšanih ali ranljivih družbenih skupin, na primer invalidi.
Program bi moral k podjetništvu spodbujati tudi starejše državljane in
omogočati drugo možnost za podjetnike. 
(12)          
Številni problemi Unije na področju
konkurenčnosti vključujejo težave MSP pri dostopanju do
finančnih sredstev, saj ta podjetja le stežka dokažejo svojo kreditno
sposobnost in imajo težave pri pridobivanju dostopa do tveganega kapitala. To
negativno vpliva na raven in kakovost novih ustanovljenih podjetij ter na rast
podjetij. Dodana vrednost predlaganih finančnih instrumentov za Unijo med
drugim leži v okrepitvi enotnega trga za tvegani kapital in razvoju
vseevropskega finančnega trga za MSP. Ukrepi Unije bi morali dopolnjevati
uporabo finančnih instrumentov za MSP s strani držav članic.
Subjekti, ki bodo izvajali ukrepe, bi morali zagotoviti dodatnost in se
izogibali dvojnemu financiranju iz virov EU.
(13)          
Mreža Enterprise Europe Network je dokazala svojo
dodano vrednost za evropske MSP kot enotna kontaktna točka za podporo pri
poslovanju, ki podjetjem pomaga, da izboljšajo svojo konkurenčnost in
raziščejo poslovne priložnosti na enotnem trgu in zunaj njega.
Racionalizacijo metodologij in delovnih metod ter zagotavljanje evropske
razsežnosti pri storitvah za podporo pri poslovanju je mogoče doseči
samo na ravni Unije. Mreža predvsem pomaga MSP, da poiščejo partnerje za
sodelovanje ali prenos tehnologije ter da pridobijo nasvete o virih
financiranja, intelektualni lastnini in ekoloških inovacijah ter trajnostni
proizvodnji. Pridobila je tudi povratne informacije o zakonodaji in standardih
Unije. Njeno edinstveno znanje in izkušnje so še zlasti pomembni pri premagovanju
asimetrije informacij in zniževanju stroškov transakcij, povezanih s
čezmejnimi dejavnostmi. 
(14)          
Omejena internacionalizacija MSP tako znotraj kot
zunaj Evrope vpliva na konkurenčnost. Po nekaterih ocenah se z izvozom
trenutno ukvarja ali se je v obdobju zadnjih treh let ukvarjalo 25 % MSP v
Uniji, od tega pa jih samo 13 % redno izvaža zunaj Unije, samo 2 % pa
opravlja naložbe zunaj svoje matične države. V skladu z Aktom za mala
podjetja, ki je Unijo in države članice pozval, da podprejo in spodbudijo
MSP, da izkoristijo rast trgov zunaj Unije, EU podpira mrežo evropskih
poslovnih združenj na več kot 20 trgih v tujini. Nudi pomoč
Centru za industrijsko sodelovanje EU-Japonska, poslovnim organom v Hong Kongu,
Maleziji in Singapurju, kakor tudi Evropskemu poslovnemu in tehnološkemu centru
v Indiji, centrom MSP EU na Kitajskem in Tajskem ter službi za pomoč
uporabnikom, namenjeni svetovanju MSP glede varstva in zaščite njihovih
pravic intelektualne lastnine na Kitajskem. Evropska dodana vrednost se ustvarja
z združevanjem nacionalnih prizadevanj na tem področju, izogibanjem
podvajanju, spodbujanjem sodelovanja in nudenjem storitev, ki ne bi dosegle
kritične mase, če bi se izvajale na nacionalni ravni.
(15)          
Da bi se izboljšala konkurenčnost evropskih
podjetij, zlasti pa MSP, morajo države članice in Komisija ustvariti
ugodno poslovno okolje. Posebno pozornost je treba nameniti interesom MSP in
sektorjem, v katerih so ta podjetja najbolj dejavna. Pobude na ravni Unije so
potrebne za ustvarjanje enakega konkurenčnega položaja za MSP in izmenjavo
informacij in znanja na evropski ravni.
(16)          
Drugi dejavnik, ki vpliva na konkurenčnost, je
sorazmerno šibak podjetniški duh v Uniji. V primerjavi s 55 % prebivalcev
v Združenih državah in 71 % na Kitajskem, bi se za samozaposlitev
odločilo samo 45 % državljanov Unije (in manj kot 40 % žensk)[17]. Predstavitven in katalitičen
učinek, na primer evropske nagrade in konference, kakor tudi ukrepi, ki
povečujejo skladnost in doslednost, kot so primerjalne analize in
izmenjave najboljših praks, zagotavljajo visoko evropsko dodano vrednost. 
(17)          
Svetovna konkurenca, demografske spremembe,
omejitev sredstev in porajajoča se družbena gibanja ustvarjajo izzive in
priložnosti za nekatere poslovne sektorje. Na primer, na oblikovanju
temelječi sektorji, ki se spopadajo s svetovnimi izzivi in za katere je
značilen visok delež MSP, se morajo prilagoditi, če želijo
izkoristiti še neizkoriščen potencial visokega povpraševanja po
personaliziranih inkluzivnih proizvodih. Ker ti izzivi veljajo za vsa MSP v
Uniji v teh sektorjih, so na ravni Unije potrebna skupna prizadevanja.
(18)          
Kot je navedeno v sporočilu Komisije z dne
30. junija 2010 z naslovom „Evropa, prva svetovna turistična
destinacija – nov okvir evropske turistične politike“[18], ki ga je Evropski svet v svojih sklepih
potrdil oktobra 2010, je turizem pomemben sektor v gospodarstvu Unije.
Podjetja v tem sektorju v veliki meri prispevajo k bruto domačemu
proizvodu (BDP) Unije in ustvarjanju delovnih mest, obenem pa imajo precejšen
potencial za razvoj podjetniške dejavnosti, saj jo v glavnem vodijo MSP.
Lizbonska pogodba priznava pomen turizma in poudarja posebna znanja Unije na
tem področju, ki dopolnjujejo ukrepe držav članic. Dodana vrednost za
pobudo na področju turizma na ravni Unije je jasna, zlasti pri
zagotavljanju podatkov in analize, pri oblikovanju čeznacionalnih
predstavitvenih strategij in pri izmenjavi najboljših praks. 
(19)          
Program bi moral opredeliti ukrepe za cilje, skupni
finančni okvir za doseganje teh ciljev, različne načine
izvajanja ukrepov ter določbe glede spremljanja in ocenjevanja ter
zaščite finančnih interesov Unije.
(20)          
Dopolnjevati bi moral druge programe Unije in
obenem potrditi, da mora vsak instrument delovati v skladu z lastnimi posebnimi
postopki. Tako isti upravičeni stroški ne bodo dvojno financirani. Da bi
program ustvaril dodano vrednost in močan vpliv finančnih sredstev
Unije, je treba razviti tesne sinergije med programom, drugimi programi Unije
in strukturnimi skladi.
(21)          
Načeli preglednosti in enakih možnosti bi bilo
treba upoštevati v vseh ustreznih pobudah in ukrepih, ki jih zajema program. V
teh pobudah in dejavnostih je treba upoštevati tudi spoštovanje človekovih
pravic in temeljnih svoboščin za vse državljane.
(22)          
Ta uredba določa finančni okvir za
celotno obdobje trajanja programa in pomeni v letnem proračunskem postopku
prednostni referenčni okvir za proračunski organ v smislu
točke 17 Medinstitucionalnega sporazuma z dne XX/YY/201Z med
Evropskim parlamentom, Svetom in Komisijo o sodelovanju v proračunskih
zadevah ter proračunski disciplini in dobrem finančnem poslovodenju[19].
(23)          
Da bi financiranje bilo omejeno na reševanje
tržnih, političnih in institucionalnih ovir in da bi se izognili
izkrivljanjem trga, je treba pri zagotavljanju sredstev iz programa upoštevati
pravila Unije na področju državne pomoči.
(24)          
Sporazum o Evropskem gospodarskem prostoru in
protokoli k pridružitvenim sporazumom predvidevajo sodelovanje zadevnih držav v
programih Unije. Treba je omogočiti sodelovanje ostalih tretjih držav,
če to dovoljujejo sporazumi in postopki.
(25)          
Program je treba spremljati in ocenjevati, da bi ga
bilo mogoče prilagoditi.
(26)          
Finančne interese Unije je treba
zaščititi z ustreznimi ukrepi, ki vključujejo preprečevanje,
odkrivanje in preiskovanje nepravilnosti, povračilo izgubljenih,
napačno plačanih ali nepravilno uporabljenih sredstev ter po potrebi
kazni.
(27)          
Da se zagotovijo enotni pogoji za izvajanje te
uredbe, je treba na Komisijo prenesti izvedbena pooblastila za sprejetje
letnega delovnega programa za izvajanje tega programa. Ta pooblastila bi se
morala izvajati v skladu z Uredbo (EU) št. 182/2011 Evropskega parlamenta
in Sveta z dne 16. februarja 2011 o določitvi splošnih pravil in
načel, na podlagi katerih države članice nadzirajo izvajanje
izvedbenih pooblastil Komisije[20].
(28)          
Pooblastilo za sprejemanje aktov v skladu s
členom 290 Pogodbe o delovanju Evropske unije je treba prenesti na
Komisijo v zvezi s posebnimi pravili za sodelovanje in prenos nekaterih nalog
na zunanje izvajalce. Zlasti je pomembno, da se Komisija med pripravljalnim delom
ustrezno posvetuje, tudi s strokovnjaki.
(29)          
Komisija mora med pripravo in sestavljanjem
delegiranih aktov zagotoviti, da se zadevni dokumenti sočasno,
pravočasno in ustrezno predložijo Evropskemu parlamentu in Svetu.
SPREJELA NASLEDNJO UREDBO:
POGLAVJE I
Predmet
Člen 1
Ustanovitev 
Program ukrepov Unije za izboljšanje
konkurenčnosti podjetij, s posebnim poudarkom na malih in srednjih
podjetjih (MSP) (v nadaljnjem besedilu „program“) se ustanovi za obdobje od
1. januarja 2014 do 31. decembra 2020. 
Člen 2
Splošni cilji
1.                 
Program prispeva k naslednjim splošnim ciljem, pri
čemer poseben poudarek namenja posebnim potrebam MSP na evropski in
svetovni ravni: 
(a)         
povečati konkurenčnost in trajnost
podjetij Unije, vključno s sektorjem turizma;
(b)         
spodbujati kulturo podjetništva in podpreti
ustanavljanje in rast MSP.
2.                      
Izpolnitev ciljev iz odstavka 1 se meri z
naslednjimi kazalniki: 
(a)         
z odstotkom rasti industrijskega sektorja Unije
glede na skupno rast bruto domačega proizvoda (BDP); 
(b)         
rastjo industrijske proizvodnje Unije v okolju
prijaznih industrijah;
(c)         
spremembami v upravnem bremenu MSP;
(d)         
rastjo MSP v smislu dodane vrednosti in števila
zaposlenih
(e)         
in ravnjo prometa MSP.
3.                      
Program podpira izvajanje strategije
Evropa 2020 in prispeva k doseganju cilja „pametne, trajnostne in
vključujoče rasti“. Program predvsem prispeva k osrednjemu cilju v
zvezi z zaposlovanjem. 
POGLAVJE II
Posebni cilji in področja ukrepanja
Člen 3
Posebni cilji
1.                      
Posebni cilji programa so:
(a)         
izboljšati okvirne pogoje za konkurenčnost in
trajnost podjetij Unije, vključno s sektorjem turizma;
(b)         
podpirati podjetništvo, tudi med posebnimi ciljnimi
skupinami;
(c)         
izboljšati dostop do finančnih sredstev za MSP
v obliki lastniških in dolžniških instrumentov;
(d)         
izboljšati dostop do trgov v Uniji in po svetu.
2.                      
Pri izvajanju programa se podpira potreba podjetij,
da se prilagodijo nizkoogljičnemu gospodarstvu, ki se bo prilagodilo
podnebju in gospodarno izkoriščalo energijo in vire.
3.                      
Za merjenje vpliva programa pri doseganju posebnih
ciljev iz odstavka 1 se uporabljajo kazalniki uspešnosti. Navedeni kazalniki
so določeni v Prilogi I.
Člen 4
Proračun
1.                      
Finančni okvir za izvajanje programa znaša
2,522 milijard EUR, od tega pa bo približno 1,4 milijarde EUR
namenjenih finančnim instrumentom.
2.                      
Finančni okvir, ki ga določa ta uredba,
lahko krije tudi stroške, povezane s pripravljalnimi dejavnostmi in dejavnostmi
spremljanja, nadzora, revizije in ocenjevanja, ki so potrebne za upravljanje
programa in uresničitev njegovih ciljev, zlasti študijami, sestanki
strokovnjakov, ukrepi na področju obveščanja in sporočanja,
vključno s sporočanjem znotraj družb o političnih prednostih Unije,
če so povezani s splošnimi cilji te uredbe, stroški v zvezi z
omrežji IT, ki so povezani z obdelavo in izmenjavo informacij, skupaj z
vsemi drugimi stroški za tehnično in upravno pomoč, ki jih ima
Komisija pri upravljanju tega programa. 
3.                      
Z dodeljenimi finančnimi sredstvi se lahko
pokrijejo tudi stroški tehnične in administrativne pomoči, ki so
potrebni za zagotovitev prehoda med tem programom in ukrepi, sprejetimi v
skladu s Sklepom št. 1639/2006/ES Evropskega parlamenta in Sveta[21].
Če je potrebno, se za pokrivanje podobnih stroškov odobrena
proračunska sredstva lahko vnesejo v proračun tudi po letu 2020,
da se omogoči upravljanje ukrepov, ki ne bi bili dokončani do
31. decembra 2020.
Člen 5
Sodelovanje tretjih držav
1.                      
Pri programu lahko sodelujejo: 
(a)         
Evropsko združenje za prosto trgovino (EFTA),
države članice Evropskega gospodarskega prostora (EGP) v skladu s pogoji,
določenimi v Sporazumu o EGP, in druge evropske države, kadar to
dovoljujejo sporazumi in postopki;
(b)         
države pristopnice, države kandidatke in
potencialne kandidatke v skladu s splošnimi načeli in splošnimi pogoji za
udeležbo teh držav v programih Unije, določenimi v njihovih okvirnih
sporazumih in sklepih pridružitvenega sveta ali podobnih dogovorih;
(c)         
države, ki spadajo na področje uporabe
evropskih sosedskih politik, kadar tako dovoljujejo sporazumi in postopki, in
kadar je to skladno s splošnimi principi in splošnimi pogoji in določili
za sodelovanje teh držav v programih Unije, določenimi z ustreznimi
okvirnimi sporazumi, protokoli k pridružitvenim sporazumom in odločbami
pridružitvenega sveta. 
2.                      
Če pogoji iz navedenega odstavka niso
izpolnjeni ali če se navedene države odločijo, da ne bodo sodelovale
v programu, lahko v ukrepih iz te uredbe sodelujejo subjekti, ki imajo sedež v
državah iz odstavka 1 ali subjekti, ki imajo sedež v ostalih tretjih
državah.
3.                      
Takšni subjekti niso upravičeni do
finančnih prispevkov Unije, razen kadar je to nujno za program, zlasti v
zvezi s konkurenčnostjo in dostopom podjetij Unije na trg. Navedena izjema
ne velja za subjekte, ki ustvarjajo dobiček.
Člen 6
 Ukrepi za izboljšanje okvirnih pogojev za konkurenčnost in trajnost
podjetij Unije
1.                      
Komisija podpira ukrepe za izboljšanje in
povečanje konkurenčnosti in trajnosti podjetij Unije, zlasti pa MSP,
da bi povečala učinkovitost, skladnost in doslednost nacionalnih
politik, ki podpirajo konkurenčnost, trajnost in rast podjetij v Evropi. 
2.                      
Komisija lahko podpira ukrepe, namenjene za razvoj
novih strategij konkurenčnosti. Takšni ukrepi lahko obsegajo:
(a)         
ukrepe za izboljšanje oblikovanja, izvajanja in
ocenjevanja politik, ki vplivajo na konkurenčnost in trajnost podjetij,
vključno z odzivanjem na nesreče, ter za zagotovitev razvoja
ustreznih infrastruktur, grozdov in poslovnih mrež svetovnega razreda, okvirnih
pogojev in razvoja trajnostnih proizvodov, storitev in procesov; 
(b)         
ukrepe za spodbujanje sodelovanja pri oblikovanju
politike in izmenjavi dobrih praks med državami članicami, drugimi
državami, ki sodelujejo v programu, in glavnimi konkurenti Unije, ter za
obravnavanje mednarodnih vidikov politik za konkurenčnost;
(c)         
podporo oblikovanju politike o MSP in sodelovanju
med oblikovalci politike, zlasti zato, da bi bili programi ter ukrepi za MSP
dostopnejši.
3.                      
Komisija lahko podpre pobude, ki spodbujajo
nastanek konkurenčnih sektorjev na podlagi medsektorskih dejavnosti na
področjih, za katera je značilen velik delež MSP in ki močno
prispevajo k BDP Unije. Takšne pobude spodbujajo razvoj novih trgov in oskrbo z
blagom in storitvami na podlagi najkonkurenčnejših poslovnih modelov ali
spremenjenih vrednostnih verig., Vključujejo pobude za povečanje
produktivnosti, učinkovitosti virov, trajnosti in socialne odgovornosti
gospodarskih družb. 
Člen 7
Ukrepi za spodbujanje podjetništva
1.                      
Komisija prispeva k spodbujanju podjetništva z
izboljšanjem okvirnih pogojev, ki vplivajo na razvoj podjetništva. Komisija
podpira poslovno okolje, ki je ugodno za razvoj in rast podjetij.        
2.                      
Posebno pozornost je treba nameniti mladim
podjetnikom, novim in potencialnim podjetnikom ter ženskam v podjetništvu,
kakor tudi posebnim ciljnim skupinam. 
3.                      
Komisija lahko podpre ukrepe držav članic za
širjenje podjetniškega znanja, izkušenj in odnosa, zlasti med potencialnimi in
mladimi podjetniki. 
Člen 8 
Ukrepi za izboljšanje dostopa do finančnih sredstev za MSP
1.                      
Komisija podpira ukrepe, katerih namen je
izboljšati dostop do finančnih sredstev za MSP v fazah njihovega
ustanavljanja in razvoja, in ki dopolnjujejo uporabo finančnih
instrumentov za MSP v državah članicah na nacionalni in regionalni ravni.
Da bi se zagotovila komplementarnost, bodo ti ukrepi natančno usklajeni z
ukrepi, ki se izvajajo v okviru kohezijske politike in na nacionalni ravni.
Cilj takšnih ukrepov je spodbuditi zagotavljanje tako lastniškega kot
dolžniškega kapitala.
2.                      
Komisija na podlagi povpraševanja na trgu in v
okviru ukrepov iz odstavka 1 razvija ukrepe za izboljšanje čezmejnega
in večdržavnega financiranja, s tem pa pomaga MSP, da internacionalizirajo
svoje dejavnosti v skladu s pravom Unije. 
3.                      
Podrobnosti o ukrepih iz odstavka 1 tega
člena so določene v Prilogi II. 
Člen 9
Ukrepi za izboljšanje dostopa do trgov
1.                      
Komisija namerava še naprej podpirati mrežo
Enterprise Europe Network za namen nadaljnjega izboljševanja
konkurenčnosti podjetij Unije in njihovega dostopa na trge. 
2.                      
Komisija lahko podpre ukrepe za izboljšanje dostopa
MSP na enotni trg, ki vključujejo zagotavljanje informacij in
ozaveščanje.
3.                      
Namen posebnih ukrepov bo omogočiti lažji
dostop MSP na trge zunaj Unije in okrepiti obstoječe storitve podpore na
navedenih trgih. MSP lahko prejmejo pomoč iz programa v zvezi s standardi
in pravicami intelektualne lastnine v prednostnih tretjih državah.
4.                      
Namen ukrepov, ki se izvajajo v okviru programa, je
lahko spodbuditi mednarodno industrijsko sodelovanje, vključno z industrijskimi
in regulativnimi dialogi s tretjimi državami. Namen posebnih ukrepov je lahko
zmanjšati razlike med Unijo in drugimi državami v regulativnih okvirih za
industrijske proizvode, na področju industrijske politike in pri
izboljšanju poslovnega okolja. 
POGLAVJE III
Izvajanje programa
Člen 10
Letni delovni program
1.                      
Komisija za namene izvajanja programa sprejme letni
delovni program v skladu s postopkom pregleda iz člena 16(2). V
letnih delovnih programih se navedejo zastavljeni cilji, pričakovani rezultati,
metoda izvajanja in njihov skupni znesek. Vsebujejo tudi opis ukrepov, ki jih
bo treba financirati, navedbo zneska, dodeljenega vsakemu ukrepu, in okvirni
časovni razpored izvajanja, kakor tudi ustrezne kazalnike za spremljanje
učinkovitosti pri ustvarjanju rezultatov in dosežkih ciljev. V zvezi z
donacijami vključujejo prednostna področja, temeljna merila
ocenjevanja in najvišjo stopnjo sofinanciranja.
2.                      
Komisija izvaja program v skladu s finančno
uredbo (Uredba (EU) št. XXX/2012 [nova finančna uredba]).
3.                      
Z izvajanjem programa se zagotovi, da podprti
ukrepi upoštevajo prihodnje dosežke in potrebe, zlasti po vmesni oceni iz
člena 12(3), in da ustrezajo razvijajočim se trgom, gospodarstvu
in spremembam v družbi. 
Člen 11
Podporni ukrepi
1.                      
Poleg ukrepov, zajetih v delovnem programu iz
člena 10, Komisija redno izvaja podporne ukrepe, vključno z:
(a)         
analizo in spremljanjem sektorskih in medsektorskih
vprašanj v zvezi s konkurenčnostjo;
(b)         
opredelitvijo dobrih praks in pristopov politike
ter njihovim nadaljnjim razvojem; 
(c)         
oceno učinka ukrepov Unije, ki so še zlasti
pomembni za konkurenčnost podjetij, da bi se opredelila področja
obstoječe zakonodaje, ki jo je treba poenostaviti, ali področja, na
katerih je treba predlagati nove zakonodajne ukrepe; 
(d)         
oceno zakonodaje, ki vpliva na podjetja, posebne
industrijske politike in ukrepov, povezanih s konkurenčnostjo;
2.                      
Ti podporni ukrepi iz odstavka 1 niso nujno del
letnih delovnih programov iz člena 10.
Člen 12
Spremljanje in ocenjevanje
1.                      
Komisija spremlja izvajanje in upravljanje
programa.
2.                      
Komisija sestavi letno poročilo o spremljanju,
v katerem prouči učinkovitost in uspešnost podpornih ukrepov v smislu
finančnega izvajanja, rezultatov in, kjer je mogoče, vpliva.
Poročilo vsebuje informacije o znesku porabe, povezane s podnebjem, in
vplivu podpore na cilje v zvezi s podnebnimi spremembami, in sicer do te mere,
da zbiranje teh podatkov ne ustvarja neupravičenega upravnega bremena za
MSP.
3.                      
Komisija najpozneje do leta 2018 pripravi
poročilo o vrednotenju v zvezi z doseganjem ciljev vseh ukrepov, ki so
prejeli podporo iz programa, in sicer tako na ravni rezultatov kot
učinkov, učinkovitostjo porabe sredstev in njeno dodano evropsko
vrednostjo, da bi sprejela odločitev glede podaljšanja, spremembe ali
ukinitve ukrepov. Poročilo o vrednotenju obravnava tudi obseg
poenostavitve, notranje in zunanje usklajenosti, stalne ustreznosti vseh ciljev
ter prispevka ukrepov k prednostnim nalogam Unije v zvezi s pametno, trajnostno
in vključujočo rastjo. Upošteva rezultate vrednotenj dolgoročnega
vpliva predhodnih ukrepov.
4.                      
Pripravi se poročilo o vrednotenju v zvezi z
dolgoročnimi vplivi in trajnostjo učinkov ukrepov, ki jih je treba
upoštevati pri odločitvi o možni prenovitvi, spremembi ali prekinitvi
naslednjega ukrepa.
5.                      
Pripravijo se ključni kazalniki uspešnosti, ki
predstavljajo trdno podlago za oceno tega, v kolikšni meri so bili doseženi
cilji ukrepov, ki so prejeli podporo iz programa. Merijo se na podlagi vnaprej
opredeljenih izhodišč, ki odražajo stanje pred izvajanjem ukrepov.
6.                      
Vse vključene strani Komisiji predložijo vse
podatke in informacije, ki so potrebne za spremljanje in ocenjevanje zadevnih
ukrepov.
POGLAVJE IV
Finančne določbe in oblike finančne pomoči
Člen 13
Oblike finančne pomoči
Finančna pomoč Unije, ki izhaja iz
programa, se lahko izvaja posredno s prenosom nalog
za izvrševanje proračuna na subjekte, navedene v členu XX Uredbe
(EU) št. XXX/2012 [nova finančna uredba].
Člen 14
Finančni instrumenti
1.                      
Naloga finančnih instrumentov iz programa je
omogočiti v rast usmerjenim MSP lažji dostop do finančnih sredstev.
Finančni instrumenti vključujejo kapitalsko in jamstveno shemo za
posojila.
2.                      
Finančni instrumenti za v rast usmerjena MSP
se lahko, kjer je to primerno, združujejo z drugimi finančnimi
instrumenti, ki jih vzpostavijo države članice in njihovi upravni organi v
skladu s [členom 33(1)(a) Uredbe (EU) št. XXX/201X [nova uredba o
strukturnih skladih]], ter donacijami, ki jih financira Unija med drugim tudi v
okviru te uredbe.
3.                      
Cilj finančnih instrumentov je ohranitev
vrednosti sredstev iz proračuna Unije. Ustvarijo lahko sprejemljive
donose, s čimer se dosežejo cilji drugih partnerjev ali vlagateljev. 
4.                      
V skladu s členom 18(4) Uredbe (EU)
št. XXXX/2012 [nova finančna uredba] bodo prihodki in povračila,
ustvarjeni s finančnim instrumentom, dodeljeni temu finančnemu
instrumentu. Prihodki in povračila iz dejavnosti finančnih
instrumentov, vzpostavljenih že v večletnem finančnem okviru za
obdobje 2007–2013, pri čemer so se te dejavnosti začele izvajati v
tem obdobju, bodo dodeljeni finančnemu instrumentu v obdobju 2014–2020.
Člen 15
Zaščita finančnih interesov Unije
1.                      
Komisija sprejme ustrezne ukrepe, s katerimi
zagotovi, da so pri izvajanju ukrepov, ki se financirajo na podlagi te uredbe,
finančni interesi Unije zaščiteni z izvajanjem preventivnih ukrepov
proti goljufijam, korupciji in drugemu protipravnemu ravnanju ter z
učinkovitim preverjanjem, ob odkritju nepravilnosti pa z izterjavo
neupravičeno izplačanih zneskov ter po potrebi z učinkovitimi,
sorazmernimi in odvračilnimi kaznimi.
2.                      
Komisija ali njeni predstavniki in Računsko
sodišče lahko opravijo revizije na podlagi dokumentacije in pregledov na
kraju samem pri vseh prejemnikih donacij, izvajalcih in podizvajalcih ter
drugih tretjih straneh, ki so prejeli sredstva Unije na podlagi te uredbe. 
3.                      
Evropski urad za boj proti goljufijam (urad OLAF)
lahko opravi preglede in inšpekcije na kraju samem pri gospodarskih subjektih,
ki jih neposredno ali posredno zadeva takšno financiranje, v skladu s postopki
iz Uredbe (Euratom, ES) št. 2185/96, da bi ugotovil, ali je v povezavi s
sporazumom ali sklepom o donaciji ali pogodbo o financiranju s strani Unije
prišlo do goljufije, korupcije ali katerega koli drugega protipravnega
ravnanja, ki škodi finančnim interesom Unije.
4.                      
Ne glede na prvi in drugi pododstavek se v
sporazumih o sodelovanju s tretjimi državami in mednarodnimi organizacijami ter
sporazumih in sklepih o donacijah ter pogodbah, ki izhajajo iz izvajanja te
uredbe, Komisija, Računsko sodišče in urad OLAF izrecno pooblastijo
za opravljanje revizij ter pregledov in inšpekcij na kraju samem.
POGLAVJE V
Odbor in končne določbe
Člen 16
Odbor 
1.                      
Komisiji pomaga odbor. Ta odbor je odbor v smislu
Uredbe (EU) št. 182/2011. 
2.                      
Pri sklicevanju na ta odstavek se uporablja
člen 5 Uredbe (EU) št. 182/2011.
Člen 17
Delegirani akti
1.                      
Komisija je pooblaščena, da v skladu s
členom 18 sprejema delegirane akte v zvezi s spremembami kazalnikov s
seznama iz Priloge I k tej uredbi, če se izkaže, da ti kazalniki niso
ustrezni za merjenje napredka pri doseganju splošnih in posebnih ciljev
programa. 
2.                      
Komisija je pooblaščena, da v skladu s
členom 18 sprejema delegirane akte v zvezi s spremembami podrobnosti
o posebnih ukrepih iz Priloge II k tej uredbi, če tako zahtevajo
gospodarsko tržna dogajanja ali glede na rezultate, dosežene z jamstveno shemo
za posojila Okvirnega programa za konkurenčnost in inovacije ter instrumenta
za porazdelitev tveganja iz 7. okvirnega programa sklada za financiranje na
osnovi delitve tveganja. 
3.                      
Kadar je to nujno zaradi izrednih razmer, kot so
hitro se spreminjajoče gospodarske razmere, velja postopek iz
člena 19 za delegirane akte, sprejete v skladu s tem členom.
Člen 18
Izvajanje pooblastil
1.                      
Pooblastilo za sprejemanje delegiranih aktov se
prenese na Komisijo pod pogoji, določenimi v tem členu. 
2.                      
Pooblastilo iz člena 17 se na Komisijo
prenese za obdobje sedmih let od [datuma začetka veljavnosti temeljnega
zakonodajnega akta]. 
3.                      
Prenos pooblastila iz člena 17 lahko
kadar koli prekliče Evropski parlament ali Svet. Z odločitvijo o
preklicu pooblastilo iz navedenega sklepa preneha veljati. Odločitev
začne učinkovati dan po objavi v Uradnem listu Evropske unije ali na
poznejši datum, ki je v njem naveden. Ne vpliva na veljavnost že veljavnih
delegiranih aktov. 
4.                      
Komisija takoj po sprejetju delegiranega akta o
njem sočasno uradno obvesti Evropski parlament in Svet. 
5.                      
Delegirani akt, sprejet v skladu s
členom 17, začne veljati le, če temu Evropski parlament ali
Svet ne nasprotujeta v dveh mesecih od uradnega obvestila, ki ga prejmeta v
zvezi z navedenim aktom, ali če pred iztekom navedenega roka Evropski
parlament in Svet oba uradno obvestita Komisijo, da sprejetju akta ne
nameravata nasprotovati. Navedeni rok se na pobudo Evropskega parlamenta ali
Sveta podaljša za dva meseca.
Člen 19
Nujni postopek 
1.                      
Delegirani akti, sprejeti na podlagi tega
člena, začnejo veljati nemudoma in se uporabljajo, dokler se ne
izrazi nasprotovanje v skladu s odstavkom 2. V obvestilu o delegiranih
aktih Evropskemu parlamentu in Svetu se navedejo razlogi za uporabo nujnega
postopka.
2.                      
Evropski parlament ali Svet lahko delegiranemu aktu
nasprotujeta v skladu s postopkom iz člena 18(5). V takšnem primeru
Komisija razveljavi akt takoj po prejemu obvestila Evropskega parlamenta ali
Sveta o odločitvi za nasprotovanje.
Člen 20
Razveljavitev in prehodne določbe
1.                      
Sklep 1639/2006/ES se razveljavi s 1. januarjem 2014.
2.                      
Vendar ukrepi, ki so se začeli izvajati v
skladu s Sklepom 1639/2006/ES, in finančne obveznosti, povezane z navedenimi
ukrepi, še naprej veljajo v skladu z navedenim sklepom, dokler niso izpolnjene.
3.                      
Z dodeljenimi finančnimi sredstvi iz
člena 4 se lahko pokrijejo tudi stroški tehnične in upravne
pomoči, ki so potrebni za zagotovitev prehoda med tem programom in ukrepi,
sprejetimi v skladu s Sklepom1639/2006/ES.
Člen 21
Začetek veljavnosti
Ta uredba začne veljati tretji dan po
objavi v Uradnem listu Evropske unije.
Ta uredba je v celoti zavezujoča in se
neposredno uporablja v vseh državah članicah.
V Strasbourgu,
Za Evropski parlament                                  Za
svet
predsednik                                                     predsednik
PRILOGA I
Kazalniki za splošne in posebne cilje 
 Splošni cilj: || 1. Povečati konkurenčnost in trajnost podjetij Unije, vključno s sektorjem turizma 
 Kazalnik učinka[22] || Trenutno stanje || Dolgoročni cilj in mejnik (2020) 
 rast industrijske konkurenčnosti[23] sprememba upravnega bremena za MSP (št. dni za ustanovitev novega podjetja) rast industrijske proizvodnje EU v okolju prijaznih industrijah (% spremembe glede na prejšnje leto) || 2009: –3,1 %, 2008: –0,3 %, 2007: + 0,7 % 2009: –3,1 % Število dni za ustanovitev novega MSP: 7 delovnih dni 6 do 7-odstotna letna rast v zadnjih nekaj letih || 1-odstotna letna rast in 5-odstotna rast v letu 2015 zmanjšanje števila dni za ustanovitev novega MSP: 3 delovni dnevi v letu 2020. v povprečju 8-odstotna letna rast v naslednjem desetletju; cilj do leta 2015 je 50-odstotno povečanje proizvodnje 
 Splošni cilj: || 2. Spodbuditi kulturo podjetništva in podpreti ustanavljanje in rast MSP 
 Kazalnik učinka || Trenutno stanje || Dolgoročni cilj in mejnik (2020) 
 rast MSP v smislu dodane vrednosti in števila zaposlenih povratne informacije od MSP in drugih končnih upravičencev o dodani vrednosti, uporabnosti in ustreznosti programa (ki jih je treba izmeriti v ocenah programa), pridobljene prek mreže Enterprise Europe Network in spletnih raziskav raven prometa MSP (zagoni in ugašanje) || leta 2010 so MSP ustvarila več kot 58 % skupnega prometa EU (BDV); skupno število zaposlenih v MSP: 87,5 milijona (67 % delovnih med v zasebnem sektorju v EU) 78-odstotno zadovoljstvo in pozitivne povratne informacije o dodani vrednosti mreže Enterprise Europe Network || 4-odstotno letno povečanje bruto dodane vrednosti MSP; 1-odstotna letno povečanje števila zaposlenih v MSP več kot 80-odstotno zadovoljstvo glede dodane vrednosti mreže Enterprise Europe Network 
 Poseben cilj: || Izboljšati okvirne pogoje za konkurenčnost in trajnost podjetij Unije, vključno s sektorjem turizma 
 Kazalnik rezultatov || Zadnji znan rezultat || Srednjeročni cilj (rezultat) 2017 
 Dejavnosti za izboljšanje konkurenčnosti število sprejetih ukrepov za poenostavitev število preverjanj ustreznosti na področju kakovosti in dodane vrednosti dejavnosti raven sprejemanja evropske trajnostne proizvodnje in proizvodnih orodij, vključno s sistemom za okoljsko ravnanje in presojo (EMAS), znakom za okolje in okoljskim oblikovanjem, v podjetjih || Program Komisije za poenostavitev je bil dopolnjen leta 2010 in namerava zmanjšati upravne postopke za 25 % v letu 2012. Do leta 2010 se je vsako leto izvedlo 5 ukrepov za poenostavitev. Leta 2010 so se začela izvajati štiri preverjanja ustreznosti, ki so vključevala tudi zainteresirane strani, in sicer na področju okoljske, prometne, zaposlitvene in industrijske politike. Povratne informacije so vključevale pripombe o zakonodaji in dodani vrednosti dejavnosti. Približno 35 000 certifikatov ISO 14001 EMS in 4500 registracij v sistemu EMAS, 18 000 licenc za znak za okolje EU. || Približno 7 ukrepov za poenostavitev na leto. Pristop s povratnimi informacijami in preverjanji ustreznosti se bo razširil tudi na druge politike in pripeljal do poenostavitev, ki bodo pozitivno vplivale na industrijo. Predvidenih je največ dvanajst preverjanj ustreznosti, cilj pa je boljša ureditev. Veliko število podjetij spremlja svojo uspešnost, uporablja sisteme ravnanja z okoljem in dosega izboljšave na področju produktivnosti virov in okoljske uspešnosti. Velik del proizvodnje predstavljajo okolju prijazni proizvodi, ki so gospodarni z viri. 
 Oblikovanje politike o MSP število držav članic, ki uporabljajo test MSP večja vseevropska medijska pozornost za evropsko nagrado za podjetništvo z medijskimi objavami/članki v vseh državah članicah krajši čas za ustanovitev in manj zapletenosti za nova podjetja || število držav članic, ki uporabljajo test MSP: 15 DČ število medijskih objav/člankov v vseh državah članicah: 60 v letu 2010 krajši čas za ustanovitev: 7 delovnih dni || število držav članic, ki uporabljajo test MSP: 21 DČ število medijskih objav/člankov v vseh državah članicah: 80 krajši čas za ustanovitev: 5 delovnih dni 
 Novi poslovni okviri število novih proizvodov/storitev na trgu raven dodatnega izvoza in ustrezni denarni zneski povratne informacije zainteresiranih strani o kakovosti in dodani vrednosti dejavnosti   || Ta dejavnost je bila do zdaj omejena na omejeno analitično delo. || V letu 2017 naj bi bilo skupaj 5 novih proizvodov/storitev (to število naj bi se povečalo na 15 v letu 2018 in 25 v letu 2019). V zvezi z izvozom v letu 2017 še ni pričakovati vpliva. Delež izvoza prve generacije sodelujočih MSP se bo pokazal leta 2018, cilj pa je 20-odstotno povečanje. V raziskavi, ki bo opravljena konec leta 2017, se bo pri najmanj 70 % MSP, ki bodo sodelovala v letu 2014, pokazal pozitiven vpliv na njihov promet. 
 Turizem število prošenj za financiranje odstotek MSP (in gibanje) v prošnjah za možnosti financiranja, povezanih s turizmom število subjektov, ki sprejmejo evropsko oznako kakovosti turizma število destinacij, ki sprejmejo razvojne modele trajnostnega turizma, ki jih podpira pobuda Evropska območja odličnosti || skupno število prošenj za financiranje (pri vseh razpisih za zbiranje predlogov): približno 75 na leto (povprečje za leto 2011) razpisi za zbiranje predlogov do zdaj še niso bili naslovljeni neposredno na MSP evropske oznake kakovosti turizma ni sprejel še noben subjekt (ukrep je v pripravi) skupaj 98 dodeljenih nazivov evropskega območja odličnosti (v povprečju 20 na leto – 10 leta 2007, 20 leta 2008, 22 leta 2009, 25 leta 2010 in 21 leta 2011) || skupno število prošenj za financiranje (pri vseh razpisih za zbiranje predlogov): več kot 100 na leto 30 % razpisov za zbiranje predlogov naslovljenih na MSP 50-odstotno pokritje shem vrednotenja, upravičenih do sodelovanja pri evropski oznaki kakovosti turizma 200 in več destinacij, ki sprejmejo razvojne modele trajnostnega turizma, ki jih podpira pobuda Evropska območja odličnosti (do 30 na leto). 
 Poseben cilj: || Podpirati podjetništvo, tudi med posebnimi ciljnimi skupinami 
 Kazalnik rezultatov || Zadnji znan rezultat || Srednjeročni cilj (rezultat) 2017 
 Podpora podjetništvu povratne informacije o pogledu javnosti na podjetništvo (% državljanov EU, ki bi se odločili za samozaposlitev na podlagi ugotovitev Eurobarometra) število držav, ki izvajajo podjetniške rešitve, razvite na ravni EU število programov, ki se izvajajo na nacionalni ravni in ki so na voljo MSP iz drugih DČ število sprejetih ukrepov za poenostavitev za MSP || podatki iz let 2007 in 2009 so nespremenjeni in dosegajo 45 % število držav, ki izvajajo podjetniške rešitve, razvite na ravni EU: 22 (2010) število programov, ki se izvajajo na nacionalni ravni in ki so na voljo MSP iz drugih DČ: 5 5 ukrepov za poenostavitev na leto (2010). || povečanje deleža državljanov EU, ki bi se odločili za samozaposlitev, na 50 % število držav, ki izvajajo podjetniške rešitve, razvite na ravni EU: 25 število programov, ki se izvajajo na nacionalni ravni in ki so na voljo MSP iz drugih DČ: 10 približno 7 ukrepov za poenostavitev na leto   
 Poseben cilj: || Izboljšati dostop do finančnih sredstev za MSP v obliki lastniških in dolžniških instrumentov 
 Kazalnik rezultatov || Zadnji znan rezultat || Srednjeročni cilj (rezultat) 2017 
 Finančni instrumenti za rast število podjetij, ki prejemajo jamstva za posojila (kredite) in vrednost posojil število podjetij s podporo tveganega kapitala in vrednost naložb (od tega čezmejni posli) || Predlagani instrumenti se še niso začeli uporabljati in so drugačni od sedanjih instrumentov, zato podatki iz sedanjih instrumentov ne morejo biti primerljivi. || število podjetij, ki prejemajo jamstva za posojila (kredite) (+/- 95 000) in vrednost posojil (+/– 0,7 milijarde EUR) število podjetij s podporo tveganega kapitala: (+/- 180) in vrednost investicij (+/– 220 milijonov EUR) 
 Poseben cilj: || Izboljšati dostop do trgov v Uniji in po svetu 
 Kazalnik rezultatov || Zadnji znan rezultat || Srednjeročni cilj (rezultat) 2017 
 Enterprise Europe Network število podpisanih sporazumov o partnerstvu bolj prepoznavna znamka mreže in odnos do znamke (npr. ozaveščenost o med MSP) stopnja zadovoljstva strank (% MSP, ki izrazijo zadovoljstvo, dodana vrednost posebnih storitev) število MSP, ki prejemajo podporne storitve število MSP, ki sodelujejo v borznem posredništvu in nalogah podjetja || Enterprise Europe Network število podpisanih sporazumov o partnerstvu: 1950 (2010) bolj prepoznavna znamka mreže in odnos do znamke: še ni izmerjeno stopnja zadovoljstva strank (% MSP, ki izrazijo zadovoljstvo, dodana vrednost posebnih storitev): 78 % število MSP, ki prejemajo podporne storitve: 435 000 (2010) število MSP, ki sodelujejo v borznem posredništvu in nalogah podjetja: 45 000 (2010) || Enterprise Europe Network število podpisanih sporazumov o partnerstvu: 3000 na leto bolj prepoznavna znamka mreže in odnos do znamke: doseglo 30 % MSP stopnja zadovoljstva strank (% MSP, ki izrazijo zadovoljstvo, dodana vrednost posebnih storitev): >80 % 500 000 MSP na leto, ki prejemajo podporne storitve število MSP, ki sodelujejo v borznem posredništvu in nalogah podjetja: 60 000 na leto 
 Poslovna podpora MSP na trgih zunaj EU delež (%) MSP, vključenih v mednarodne dejavnosti (izvoz, uvoz, neposredne tuje naložbe in druge dejavnosti) zunaj EU ||   13 % (2009) ||   17 % (2017) 
 Mednarodno industrijsko sodelovanje število primerov odobrenih uskladitev med predpisi EU in tretjih držav o industrijskih proizvodih število področij in dobrih praks Akta EU za mala podjetja, ki so jih sprejele sosednje države in države kandidatke || V okviru regulativnega sodelovanja z glavnimi trgovinskimi partnerkami (ZDA, Japonsko, Kitajsko, Brazilijo, Rusijo, Kanado, Indijo) obstajata v povprečju 2 ustrezni področji večje uskladitve tehničnih predpisov.   V treh političnih regijah (regije držav kandidatk, sosednje vzhodne države in sosednje sredozemske države) so bila v povprečju regulirana vsaj 3 od 10 področij politike Akta za mala podjetja. || 3 ustrezna področja bistvene uskladitve tehničnih predpisov z glavnimi trgovinskimi partnerkami (ZDA, Japonsko, Kitajsko, Brazilijo, Rusijo, Kanado, Indijo) (2017) 5 področij politike Akta za mala podjetja v treh političnih regijah (regija držav kandidatk, sosednje vzhodne države in sosednje sredozemske države) (2017) 
PRILOGA
II
Ukrepi za izboljšanje dostopa MSP do
financiranja
1.                      
Ukrepi za izboljšanje dostopa MSP do finančnih
sredstev vključujejo kapitalsko in jamstveno shemo za posojila.
2.                      
Kapitalska shema Programa za konkurenčnost in
MSP, kapitalska shema za rast, se izvaja kot okvir enotnega kapitalskega
finančnega instrumenta EU, ki podpira rast ter raziskave, razvoj in
inovacije podjetij Unije vse od začetkov (vključno z začetnim
kapitalom) do faze rasti, finančno podporo pa prejema iz programa
Obzorje 2020 in tega programa.
Kapitalska shema za rast uporablja enak izvedbeni
mehanizem kot kapitalska shema za raziskave, razvoj in inovacije, ki bo
oblikovana v okviru programa Obzorje 2020 na podlagi spodaj navedenih
pogojev.
3.                      
Jamstvena shema za posojila se izvaja kot del
enotnega dolžniškega finančnega instrumenta, ki podpira rast ter
raziskave, razvoj in inovacije podjetij Unije, uporablja pa enak izvedbeni
mehanizem kot dolžniška shema, ki temelji na povpraševanju MSP, in ki bo
oblikovana v okviru programa Obzorje 2020 (RSI II) na podlagi spodaj
navedenih pogojev.
4.                      
Kapitalska shema in jamstvena shema za posojila sta
skladni z določbami o finančnih instrumentih v finančni uredbi in
delegiranem aktu, ki nadomešča izvedbene predpise, ter s podrobnejšimi
posebnimi operativnimi zahtevami, ki bodo določene v smernicah Komisije. 
5.                      
Kapitalska in jamstvena shema za posojila
dopolnjujeta uporabo finančnih instrumentov s strani držav članic za
MSP v okviru kohezijske politike.
6.                      
Kapitalska in jamstvena posojilna shema lahko,
kadar je to primerno, omogoči združevanje finančnih sredstev z
državami članicami, ki so pripravljene prispevati del sredstev iz
strukturnih skladov, ki jim je bil dodeljen v skladu s [členom 33(1)(a)
uredbe o strukturnih skladih].
7.                      
Prihodki in povračila, povezana s pomočjo
za hitro rastoča in inovativna MSP (GIF 2) v Okvirnem programu za
konkurenčnost in inovacije (Sklep št. 1639/2006 Evropskega parlamenta
in Sveta, se pripišejo Programu za konkurenčnost in MSP.
8.                      
Finančni instrumenti za MSP, ki so usmerjena v
rast, se izvajajo v skladu z ustreznimi predpisi EU o državni pomoči.
Kapitalska
shema za rast
1.                      
Kapitalska shema za rast se osredotoča na
sklade, ki zagotavljajo tvegani kapital in dolžniško-lastniška finančna
sredstva, kot so podrejena in konzorcijska posojila, podjetjem v fazi širitve
in rasti, zlasti pa tistim, ki poslujejo v tujini, obenem pa ima možnost
vlagati v podjetja v zgodnji fazi, in sicer v kombinaciji s kapitalsko shemo za
raziskave, razvoj in inovacije iz programa Obzorje 2020. Naložbe
kapitalske sheme za rast v slednjem primeru ne smejo presegati 20 %
skupnih naložb EU, razen v primerih večstopenjskih skladov, kadar se
finančna sredstva iz kapitalske sheme za rast in kapitalske sheme za
raziskave, razvoj in inovacije zagotavljajo na sorazmerni osnovi v skladu z
naložbeno politiko skladov. Kapitalska shema za rast se izogiba odkupom ali
nadomeščanju kapitala, namenjenega za razpustitev prevzetega podjetja.
Komisija se lahko odloči, da v skladu s spreminjajočimi se razmerami
na trgu spremeni 20-odstotni prag.
2.                      
Podpora ima obliko ene od naslednjih naložb:
(a)         
neposredno iz Evropskega investicijskega sklada
(EIS) ali s strani drugih subjektov, ki so odgovorni za izvajanje v imenu
Komisije, ali
(b)         
skladi skladov ali naložbeni instrumenti, ki
vlagajo na čezmejni ravni in jih ustanovi EIS ali drugi subjekti, ki so
odgovorni za izvajanje v imenu Komisije skupaj z zasebnimi vlagatelji in/ali
nacionalnimi javnimi finančnimi institucijami.
Jamstvena
shema za posojila
1.                      
Jamstveno shemo za posojila upravlja EIS ali drugi
subjekti, ki so odgovorni za izvajanje v imenu Komisije. Shema zagotavlja:
·              
posredna osebna jamstva in druge dogovore o delitvi
tveganja za jamstvene sheme; 
·              
neposredna jamstva in druge dogovore o delitvi
tveganja za vse druge finančne posrednike, ki izpolnjujejo merila za
upravičenost.
2.                      
Jamstveno shemo za posojila sestavljata naslednja
ukrepa:
·              
prvi ukrep, tj. financiranje dolga prek posojil,
vključno s podrejenimi in konzorcijskimi posojili, ali zakupa zmanjšuje
posebne težave, s katerimi se spopadajo MSP pri dostopu do finančnih
sredstev bodisi zaradi zaznanega visokega tveganja ali premalo zadostnega
razpoložljivega zavarovanja;
·              
drugi ukrep, tj. listninjenje dolžniških
finančnih portfeljev MSP, sprosti dodatno dolžniško financiranje za MSP v
okviru ustreznih dogovorov delitve tveganja s ciljnimi institucijami. Podpora
za takšne transakcije je za podjetje pogojena z obveznostjo, da v razumnem
časovnem obdobju uporabi občuten delež likvidnosti ali sproščenega
kapitala za nova posojila za MSP. Znesek tega novega financiranja posojil se
izračuna glede na znesek zajamčenega tveganja premoženjske bilance
banke ter se o njem skupaj s časovnim obdobjem pogaja posamezno z vsako
institucijo izvora. 
3.                      
Razen v primeru posojil v listninskih portfeljih,
jamstvena shema za posojila pokriva posojila do zneska 150 000 EUR in
z najnižjo zapadlostjo 12 mesecev. Jamstvena shema za posojila se oblikuje
tako, da bo možno poročati o inovativnih MSP, ki so prejela podporo, tako
v smislu števila kot obsega posojil. 
OCENA
FINANČNIH POSLEDIC ZAKONODAJNEGA PREDLOGA
1.         OKVIR PREDLOGA/POBUDE 
            1.1.      Naslov predloga/pobude 
            1.2.      Zadevna
področja ABM/ABB
            1.3.      Vrsta
predloga/pobude 
            1.4.      Cilji

            1.5.      Utemeljitev
predloga/pobude 
            1.6.      Trajanje
ukrepa in finančnih posledic 
            1.7.      Načrtovani
načini upravljanja 
2.         UKREPI UPRAVLJANJA 
            2.1.      Določbe
glede spremljanja in poročanja 
            2.2.      Sistem
upravljanja in nadzora 
            2.3.      Ukrepi
preprečevanja goljufij in nepravilnosti 
3.         OCENA FINANČNIH
POSLEDIC PREDLOGA/POBUDE 
            3.1.      Zadevni
razdelki večletnega finančnega okvira in odhodkovne proračunske
vrstice 
            3.2.      Ocenjeni
učinek na odhodke 
            3.2.1.   Povzetek ocenjenega učinka na odhodke 
            3.2.2.   Ocenjeni
učinek na odobritve za poslovanje 
            3.2.3.   Ocenjeni
učinek na odobritve upravne narave
            3.2.4.   Skladnost
z veljavnim večletnim finančnim okvirom
            3.2.5.   Sodelovanje
tretjih strani pri financiranju 
            3.3.      Ocenjeni
učinek na prihodke
OCENA FINANČNIH POSLEDIC
ZAKONODAJNEGA PREDLOGA
1.         OKVIR PREDLOGA/POBUDE 
1.1.      Naslov
predloga/pobude 
Predlog Uredbe Evropskega parlamenta in Sveta
o vzpostavitvi Programa za konkurenčnost podjetij ter mala in srednja
podjetja (2014–2020)
1.2.      Zadevna
področja v okviru ABM/ABB[24] 
Področje:         Podjetništvo in
industrija
Dejavnosti:       Konkurenčnost,
industrijska politika, inovacije in podjetništvo 
Sedanje področje politike je skladno s
sedanjo strukturo ABB. Za proračunsko leto 2014 bo po sprejetju
Sporazuma o finančni perspektivi za obdobje 2014–2020 opredeljena nova
struktura proračuna.
1.3.      Vrsta
predloga/pobude 
¨ Predlog/pobuda se nanaša na nov ukrep.

¨ Predlog/pobuda se nanaša na nov ukrep, ki
je nadaljevanje pilotnega projekta / pripravljalnega ukrepa[25]. 
x Predlog/pobuda je namenjena podaljšanju
obstoječega ukrepa. 
¨ Predlog/pobuda se nanaša na ukrep z novo
usmeritvijo. 
1.4.      Cilji
1.4.1.   Večletni
strateški cilji Komisije, ki naj bi bili doseženi s predlogom/pobudo 
Večletni strateški cilj, ki ga zastavlja
predlagani program, je izvajanje strategije Evropa 2020, ki s svojimi
vodilnimi pobudami za pametno, trajnostno in vključujočo rast,
opisuje ukrepe za povečanje dolgoročne trajnosti in
konkurenčnosti podjetij EU v prihodnosti. Program bo tudi spodbujal
kulturo podjetništva in podpiral ustanavljanje in rast MSP. Predlagani program
bo predvsem prispeval k doseganju osrednjega cilja v zvezi z zaposlovanjem
(zaposlenih naj bi bilo 75 % prebivalcev v starosti od 20 do
64 let). 
1.4.2.   Specifični
cilji in zadevne dejavnosti ABM/ABB 
1.         Izboljšati okvirne pogoje za
konkurenčnost in trajnost podjetij Unije, vključno s sektorjem
turizma;
2.         Podpirati podjetništvo, tudi med
posebnimi ciljnimi skupinami
3.         Izboljšati dostop MSP do
finančnih sredstev
4.         Izboljšati dostop do trgov v Uniji
in po svetu
Srednjeročni cilji teh posebnih ciljev so
opisani v Prilogi I k uredbi.
Zadevne dejavnosti AMB/ABB
Nova struktura proračuna bo opredeljena
po sprejetju Sporazuma o finančni perspektivi za obdobje 2014–2020. 
1.4.3.   Pričakovani
izid in učinki
Navedite, kakšne posledice naj bi imel
predlog/pobuda na upravičence / ciljne skupine. 
Končni cilj predlaganega programa je
ustvariti pozitivne spremembe v gospodarskih razmerah Evropske unije in njenih
podjetjih, kot so višja rast, višja stopnja zaposlenosti in večje število
novih podjetij. Prizadevanja se bodo osredotočila na prispevanje k ciljem
strategije Evropa 2020 in njenim vodilnim usmeritvam, in sicer s podporo
dejavnostim vodilne pobude „Celostna industrijska politika za dobo
globalizacije“ ter pregledom Akta za mala podjetja.
Glavni namen in vloga programa je podpreti
razvoj, usklajevanje in izvajanje sodobne in učinkovite evropske politike
za konkurenčnost s posebnim poudarkom na MSP.
Posebni cilji iz točke 1.4.2 se bodo
izpolnili s/z:
–                        
zagotavljanjem boljšega dostopa do finančnih
sredstev za MSP, ki so usmerjena v rast in ki imajo možnost za
internacionalizacijo;
–                        
boljšimi storitvami za podporo poslovanju in
informacijskimi storitvami za MSP, tako na notranjem trgu kot zunaj njega;
–                        
boljšo izmenjavo najboljših praks in informacij,
primerjalnimi analizami in usklajevanjem politike na regionalnih, nacionalni in
evropski ravni;
–                        
izboljšano konkurenčnostjo ciljnih sektorjev.
Evropska podjetja so glavne zainteresirane
strani, na katere vplivajo vsi temeljni vzroki problema, na katerega se mora
odzvati novi program. MSP čutijo večje posledice kot večja
podjetja zaradi svojih značilnosti v smislu lastništva kapitala,
upravljanja in metod financiranja, ki zahtevajo prilagojeno posredovanje
politike. Ker so MSP glavni vir novih delovnih mest v EU, njihov razvoj
neposredno vpliva na delovno silo. Rešitev problemov, s katerimi se spopadajo
MSP, pa bi v veliki meri tudi izboljšalo obete za zaposlitev v EU. 
1.4.4.   Kazalniki
izida in učinkov 
Navedite, s katerimi kazalniki se bo
spremljalo izvajanje predloga/pobude.
Pristop upravljanja, ki temelji na rezultatih
in ki se uporablja v sedanjem programu in letnem spremljanju njegove
uspešnosti, se je izkazal za uspešnega pri predstavitvi dosežkov programa in
povečanju odgovornosti EU. Novi program na podlagi teh izkušenj in ob
upoštevanju prejetih priporočil o ocenjevanju vsebuje jasno načelo
posredovanja (kadar operativni cilji SMART prispevajo k doseganju splošnih
ciljev) in niz ustreznih kazalnikov vpliva in rezultatov. Glede na časovni
razmik med doseganjem rezultatov in njihovim vplivom na splošne cilje se bo
napredek pri doseganju teh ciljev praviloma meril vsaka tri leta, napredek pri
doseganju operativnih ciljev pa se bo meril vsako leto. Celoten seznam
kazalnikov je na voljo v Prilogi I k predlogu uredbe Komisije.
1.5.      Utemeljitev
predloga/pobude 
1.5.1.   Potrebe,
ki jih je treba kratkoročno ali dolgoročno zadovoljiti 
Predlagani program bo nudil podporo Komisiji,
državam članicam in glavnim zainteresiranim stranem pri oblikovanju,
usklajevanju in izvajanju učinkovitih politik in podpornih dejavnosti,
povezanih s konkurenčnostjo in podjetništvom, katerih namen je obravnavati
naslednje dolgoročne izzive:
–                        
problematičen dostop do finančnih
sredstev,
–                        
nizke ravni ustanavljanja MSP,
–                        
problemi na področju industrijske
specializacije,
–                        
omejena zmogljivost za prilagajanje izzivom
trajnosti,
–                        
omejena internacionalizacija MSP,
–                        
šibek podjetniški duh in
–                        
neugodno poslovno okolje.
Novi program bo na kratkoročni in
srednjeročni ravni obravnaval naslednje ovire v politiki ter tržne in
institucionalne ovire:
–                        
neusklajenost politike,
–                        
asimetrije informacij,
–                        
visoki stroški transakcij in
–                        
razdrobljenost zakonodajnega okolja.
1.5.2.   Dodana
vrednost sodelovanja EU
EU ima edinstven položaj za zagotavljanje
evropskega izhodišča za izmenjavo politik in vzajemno učenje na
področju konkurenčnosti in politik, povezanih z MSP, ki
vključuje nacionalne, regionalne in evropske zainteresirane strani.
Dejavnosti EU prinašajo dodano vrednost dejavnostim na nacionalni oziroma
regionalni ravni, saj v zbiranje in analizo podatkov in oblikovanje
statističnih orodij in metod ter skupnih kazalnikov vnašajo evropsko
razsežnost. Takšen vseevropski dokaz je predpogoj za izčrpno analizo
ključnih dejavnikov, ki vplivajo na konkurenčnost in MSP.
1.5.3.   Izkušnje,
pridobljene iz podobnih preteklih izkušenj
Ocenjevanje programa PPI
Komisija je opravila vmesno in končno
oceno Programa za podjetništvo in inovativnost (PPI) (aprila 2009 in
aprila 2011) ter vmesno oceno programa CIP (marca 2010). Te ocene
programov PPI in CIP so pokazale, da so cilji programa ustrezni in skladni s
strateškimi cilji politik EU. Napredek se je pokazal kljub omejenemu
proračunu, zlasti pri najpomembnejših ukrepih, ki so usmerjeni v MSP. Intervjuji
in drugi dokazi kažejo na jasno evropsko dodano vrednost 
Ocenjevanje agencije EACI
Del proračuna programa PPI je bil
namenjen Izvajalski agenciji za konkurenčnost in inovativnost (EACI).
Ocena, ki je bila dokončana maja 2011, je pokazala, da je agencija
EACI dobro poslovala in da je predstavljala učinkovit in uspešen mehanizem
za izvajanje pobud, za katere je imela operativno odgovornost. Potrjeno je
bilo, da je bilo izvršenih skoraj 100 % proračuna.
Javno posvetovanje 
Javno posvetovanje o možnem nasledniku
programa CIP se je začelo v okviru postopka ocene učinka. Namenjeno
je bilo javnim in zasebnim organizacijam ali posameznikom, ki so želeli
izraziti svoje stališče, kot so podjetja, poslovne organizacije, ponudniki
podpornih storitev za raziskave in inovacije ter nacionalna, regionalna in
javna uprava.
Javno posvetovanje je vključevalo spletno
raziskavo, javno konferenco, srečanja s predstavniki držav članic v
različnih upravnih odborih CIP in srečanje strateškega svetovalnega
odbora CIP. Posvetovanje je potrdilo, da veliko delov sedanjega programa dobro
deluje in da je na voljo široka podpora za ohranitev programa EU, namenjenega
podpori MSP in ustvarjanju ugodnega poslovnega okolja. Na srečanjih
finančnega foruma MSP, ki so potekala septembra 2010 in
marca 2011 se je razpravljalo tudi o vprašanjih v zvezi z dostopom do
finančnih sredstev za MSP.
1.5.4.   Skladnost
in možnosti dopolnjevanja z drugimi relevantnimi instrumenti
Komisija bo zagotovila učinkovito
usklajevanje med pobudami Unije in držav članic na eni strani ter med
različnimi pobudami Unije na sorodnih področjih na drugi strani, pri
čemer bo osredotočena na evropsko dodano vrednost in zmanjšanje
prekrivanj. 
Sinergije z drugimi programi se bodo čim
bolj povečale zlasti z zagotovitvijo orodja, ki lahko prispeva tudi k
doseganju drugih ciljev politike. Mreža Enterprise Europe Network bo
zagotavljala sredstvo za povezave z drugimi programi in pobudami v smislu
širjenja informacij od zgoraj navzdol, njihovega spodbujanja, kakor tudi
zbiranja povratnih informacij od zainteresiranih strani od spodaj navzgor. 
Novi program se bo izogibal prekrivanju z
drugimi programi: ne bo zajemal ukrepov, usmerjenih v tržne ovire, povezane z
inovacijami, ki jih bo zajemal program Obzorje 2020. Finančni
instrumenti, predvideni v okviru programa Obzorje 2020, bodo osredotočeni
na financiranje podjetij, ki temeljijo na raziskavah in inovacijah, medtem ko
bo novi program usmerjen v MSP v fazi njihove rasti in internacionalizacije. S
to ciljno skupino se bo novi program izogibal tudi prekrivanju z evropskim
mikrofinančnim instrumentom Progress (mikrofinančni instrument
Progress). Slednji je bil vzpostavljen v okviru odziva Unije na krizo zaradi
naraščajoče brezposelnosti in socialne izključenosti. Cilj
mikrofinančnega instrumenta Progress je povečati dostop do
mikrofinanciranja in njegovo razpoložljivost za ranljive skupine, zlasti v
socialni ekonomiji. Enako bo veljalo tudi za naslednji instrument po
letu 2013, ki bo zajemal tudi naložbe v socialna podjetja. Poleg tega se
bodo dejavnosti v zvezi z jamstvom, ki jih vsebuje predlagani program, izvajale
skupaj s podobnimi dejavnostmi, ki se financirajo v okviru strukturnih skladov.
Naslednik garancijske sheme za MSP bo bolj osredotočen na jamstva, ki
podpirajo čezmejna in večdržavna posojila, kakor tudi listninjenje,
in sicer v skladu s priporočili Evropskega računskega sodišča.
To bo zagotovilo visoko raven dopolnjevanja s programi, kot je JEREMIE, ki so
osredotočena na nacionalno in regionalno raven.
Natančno je treba preučiti tudi
komplementarnost novega programa in predlaganega instrumenta o partnerstvu.
Zunanje ukrepanje Evropske unije bo moralo nujno dopolnjevati zunanjo
razsežnost notranjega načrta zagotavljanja trajnostne rasti in delovnih
mest v Evropi.
Da bi se dosegli cilji novega programa in kot
poudarja sporočilo Komisije o naslednjem večletnem finančnem
okviru, je bistveno, da se pri oblikovanju vseh politik Unije in njenih
programov financiranja upoštevajo posebni interesi in okoliščine MSP.
Prihodnji finančni okvir bo oblikovan tako, da bo omogočal
sodelovanje malih podjetij v programih financiranja, in sicer s poenostavitvijo
predpisov, zmanjšanjem stroškov sodelovanja, pospešitvijo postopkov za oddajo
naročil in vzpostavitvijo enotnih kontaktnih točk, kar bo
upravičencem do sredstev Unije olajšalo življenje.
1.6.      Trajanje
ukrepa in finančnih posledic 
X Časovno omejen predlog/pobuda

–                        
X       trajanje predloga/pobude od
1. 1. 2014 do 31. 12. 2020
–                        
X       Finančni vpliv (odobritve plačil)
od leta 2014 do leta 2024 (v zvezi s finančnimi instrumenti do
leta 2035) 
¨ Časovno neomejen predlog/pobuda.
–                        
izvedba z začetnim obdobjem postopne krepitve
med letoma LLLL in LLLL,
–                        
ki mu sledi polno delovanje.
1.7.      Načrtovani
načini upravljanja[26] 
X Neposredno centralizirano upravljanje
– Komisija. 
X Posredno centralizirano upravljanje –
prenos izvajanja na:
–                        
X       izvajalske agencije, 
–                        
X       organe, ki jih ustanovijo Skupnosti[27], 
–                        
¨      nacionalne javne organe/organe, ki opravljajo javne storitve, 
–                        
¨      osebe, ki se jim zaupa izvedba določenih ukrepov v skladu z
naslovom V Pogodbe o Evropski uniji in so določene v relevantnem temeljnem
aktu v smislu člena 49 finančne uredbe. 
¨ Deljeno upravljanje z državami članicami. 
¨ Decentralizirano upravljanje s tretjimi državami. 
X Skupno upravljanje z mednarodnimi
organizacijami: 
Pripombe: 
Predvideno je, da bo ukrep deloma neposredno
upravljala Komisija, deloma posredno pa delegacija izvajalskih agencij.
V zvezi z drugimi možnostmi za posredno
upravljanje in glede na naravo ukrepov in projektov, ki so predvideni v
predlaganem programu, Komisija preučuje možnost uporabe obstoječe
izvajalske agencije. To se bo nanašalo samo na naloge, ki ne vključujejo
političnih odločitev.
V nekaterih analitičnih dejavnostih in
dejavnostih primerjalne analize je predvideno tudi skupno upravljanje z
mednarodnimi organizacijami, kot so Svet Evrope, OECD, Svetovna turistična
organizacija Združenih narodov (UNWTO) in Evropska potovalna komisija (ETC). 
Finančne instrumente bo izvajal Evropski
investicijski sklad.
2.         UKREPI UPRAVLJANJA 
2.1.      Določbe
glede spremljanja in poročanja 
Navedite pogostost in pogoje
Evropska komisija
zagotavlja redno spremljanje izvajanja prihodnjega programa, za kar so
neposredno zadolžene službe Komisije, posredno pa posredniki, kot so EIS in
izvajalske agencije, ki bi lahko prevzele odgovornost za izvajanje delov
programa. Komisija bo pripravila letno poročilo o spremljanju, ki bo
preučilo učinkovitost in uspešnost podpornih dejavnosti v smislu
finančnega izvajanja, rezultatov in po možnosti vplivov, ter
omogočilo morebitne potrebne prilagoditve politike in prednostnih nalog
pri financiranju. Merjenje uspešnosti se bo izvajalo na podlagi skladnega
sklopa kazalnikov. 
Sistem
spremljanja in ocenjevanja bo v veliki meri odvisen od sistema sedanjega
programa, vendar pa bodo opravljene naslednje izboljšave sistema zbiranja
in analize podatkov, kakor tudi pristopa ocenjevanja in spremljanja (na podlagi
priporočil iz ocen sedanjega programa):
–                        
oblikovanje novega sklopa posebnih kazalnikov in
dogovorov o spremljanju;
–                        
napotila na vodilne kazalnike pobude
Evropa 2020 za namen usmeritve postopka upravljanja programa in
zagotovitve dodatnega prispevka k postopku spremljanja pobude Evropa 2020;
–                        
uporaba protidejstvenih metodologij, primerjava
vzorcev upravičencev s podobno skupino neupravičencev, če je
primerno, da bi se vpliv programa na predlagane kazalnike ločil od
učinka spreminjajočih se gospodarskih okoliščin; 
–                        
zatekanje k tematskim ocenam pri različnih
sestavnih delih prihodnjega programa, če je primerno.
Nov program bo
podvržen vmesni oceni in zaključni oceni, da bi se opredelil napredek
glede na cilje in rezultate. Vmesna ocena bo opravljena konec leta 2017,
da jo bo mogoče upoštevati pri pripravi naslednjega instrumenta programa.
Naknadna ocena bo izvedena v roku dveh let po zaključku programa.
2.2.      Sistem
upravljanja in nadzora 
2.2.1.   Ugotovljena
tveganja 
Proračun programa se bo izvrševal s
pomočjo finančnih instrumentov, donacij in javnih naročil. Za
vsako od navedenih različnih oblik porabe so značilna različna
tveganja. V okviru revizij, ki jih je opravilo Evropsko računsko
sodišče in lastnih zaključnih revizij, ki jih je opravila Komisija,
so bila ugotovljena naslednja glavna tveganja, ki bi lahko bila značilna
za ta program:
Za finančne instrumente: glavno
ugotovljeno tveganje se nanaša na upravičenost (mednarodnih finančnih
posrednikov in končnih upravičencev), izpolnjevanje pogodbenih
obveznosti (prenos zahtev Komisije v pogodbeno dokumentacijo), upoštevanje
postopka (neupoštevanje postopkov, ki jih določi Komisija) in uspešnost
(nedoseganje vnaprej opredeljenih ciljev).
Te oblike tveganja se bodo obravnavale ob
upoštevanju naslednjih dejavnikov:
·                        
bistveni vidiki postopka upravljanja in nadzora
izvaja mednarodna finančna institucija; 
·                        
Komisija se mora zanesti na velik obseg sistemov
upravljanja in nadzora mednarodnih finančnih institucij;
·                        
zagotoviti je treba ustrezno raven nadzora v verigi
izvajanja in obenem jasno opredeliti odgovornosti vseh vključenih strani;
·                        
osrednje predhodno preverjanje finančnih enot
GD se nanaša samo na proračunske transakcije z mednarodno finančno
institucijo in ne na projektne transakcije.
Za donacije: večplastna pravila o
upravičenosti stroškov in sorazmerno omejeno strokovno znanje nekaterih
upravičencev (MSP) na področju finančnega upravljanja bi lahko
povzročili visoko tveganje nepravilno prijavljenih stroškov (npr. trditve
upravičencev o nenastalih stroških lastnika-direktorja MSP). 
Brez popolne baze podatkov o
upravičencih, projektih in prijavljenih stroških bi bilo težko odkriti
tvegane upravičence in možno dvojno zaračunavanje stroškov ali druge
nepravilnosti, zaradi česar bi bile dejavnosti, usmerjene v boj proti
goljufijam, neučinkovite. 
Za javna naročila: neugotovljene napake
ali neodpravljene nepravilnosti v razpisih ali razpisnih specifikacijah bi
lahko pripeljale do slabe izvršitve naročila.
2.2.2.   Načrtovani
načini nadzora 
Za obravnavo različnih tveganj, ki so
opredeljena zgoraj, so načrtovani različni načini nadzora.
1. FINANČNI INSTRUMENTI 
Informacije o vzpostavitvi sistema
notranjega nadzora
Za finančne instrumente je predviden
sistem upravljanja in nadzora, ki temelji na naslednjih ukrepih:
–                        
predhodna ocena mednarodne finančne
institucije;
–                        
spremljanje na osnovi tveganja, med drugim tudi na
podlagi standardiziranega poročanja;
–                        
preventivni ukrep z oblikovanjem ustreznih zahtev glede
upravičenosti, izpolnjevanja pogodbenih obveznosti, upoštevanja postopka
in uspešnosti;
–                        
pogodbena pravna sredstva, ki omogočajo
korektivni ukrep v primeru napake pri izvajanju v zvezi z zahtevami glede
upravičenosti, izpolnjevanja pogodbenih obveznosti, upoštevanja postopka
in uspešnosti;
–                        
predhodni nadzori izplačil iz GD na skrbniški
račun mednarodne finančne institucije;
–                        
ukrepi v zvezi z usklajevanjem interesov;
–                        
sodelovanje pri upravljanju;
–                        
pravice do revizije v zvezi z mednarodnimi
finančnimi institucijami, podposredniki in končnimi upravičenci;
–                        
celotna revizijska sled, ki zajema verigo izvajanja;
–                        
revizije skladnosti in uspešnosti, ki jih opravijo
posredniki Komisije;
–                        
celostno oblikovanje zagotovil, usmerjeno v zahteve
glede upravičenosti, izpolnjevanja pogodbenih obveznosti, upoštevanja
postopka in uspešnosti, ob upoštevanju sistema notranjih nadzorov in notranje
revizije, ki jih izvajajo mednarodne finančne institucije in podposredniki;
–                        
finančni izkazi, ki jih pregledajo zunanji
revizorji;
–                        
izjave o zanesljivosti, ki jih vsako leto
predložijo mednarodne finančne institucije.
Preverjanje ustreznega delovanja postopkov se
zagotovi s pomočjo več informacijskih kanalov:
–                        
seznanjenost vodstva s stanjem sistemov notranjega
nadzora GD na podlagi vsakodnevnega dela in izkušenj;
–                        
uradni dogovori GD glede nadzora in nadaljnjega
spremljanja;
–                        
rezultati letnega pregleda izjave o skladnosti
izvedbe („popolna skladnost z osnovnimi zahtevami“);
–                        
rezultati ocene tveganja;
–                        
predhodni in naknadni nadzori, vključno s
poročili o izjemah oziroma šibkih točkah notranjega nadzora;
–                        
rezultati zunanjih finančnih revizij GD;
–                        
revizija in svetovanje, ki ga izvaja Oddelek GD za
notranjo revizijo;
–                        
ocene programov, ki jih opravijo zunanji
ocenjevalci.
Revizije, ki jih opravijo Oddelek za notranjo
revizijo, Služba za notranjo revizijo ali Evropsko računsko sodišče,
bodo zagotovile dodatne povratne informacije o ustreznosti sistema nadzora.
Ocena stroškov in koristi nadzorov v okviru
sistema nadzora 
Predvideni nadzori so bili v širšem smislu proučeni
v skladu z modelom COSO, ki notranji nadzor opredeljuje kot „postopek,
oblikovan za zagotovitev ustreznih zagotovil glede doseganja ciljev na
področju učinkovitosti in uspešnosti dejavnosti, zanesljivosti
finančnega poročanja in skladnosti z veljavnimi predpisi“. Stroški
nadzorov so ocenjeni na celoviti osnovi, ki zajema vse dejavnosti, ki so
neposredno ali posredno povezane s preverjanjem pravic mednarodne finančne
institucije, finančne institucije in finančnega odbora ter pravilnosti
porabe. Kjer je mogoče, so natančneje opredeljeni v okviru
različnih ravni upravljanja in v skladu z opisom predvidenega sistema
nadzora.
Prilagoditve, ki morajo upoštevati
pričakovane spremembe novega predloga, vključujejo podatke o
naslednjih ključnih spremembah:
a) pojasnitev veljavnih pravil v okviru
platform za lastniški kapital in dolg ter okrepljeni preventivni ukrepi z
oblikovanjem ustreznih zahtev;
b) ukrepi v zvezi z usklajevanjem interesov in
dodatna pogodbena pravna sredstva za korektivne ukrepe v primeru napake pri
izvajanju, ki se nanaša na zahteve.
Ocena pričakovane ravni tveganja
neskladnosti z veljavnimi pravili
V okviru predvidenega sistema nadzora
pričakovana raven tveganja neskladnosti (opredeljena kot pričakovano
tveganje napake pri zakonitosti in pravilnosti, ki se pojavi na ravni
transakcij) ne bo presegla 2 % na večletni ravni, vendar bo strošek
nižji zaradi blaženja pogostosti in vplivov tveganja, ki izhaja iz dodatnih
sprejetih ukrepov.
Stopnja napak naj bi se zmanjšala zaradi
jasnejše opredelitve veljavnih pravil, vključno z zahtevami SMART, na
podlagi nadaljnje okrepitve pogodbenih pravnih sredstev in večje
uskladitve interesov.
2. DONACIJE 
Velik del proračuna tega programa naj bi
se izvajal v okviru centraliziranega posrednega upravljanja, tj. izvrševale ga
bodo izvajalske agencije.
Informacije o vzpostavitvi sistema
notranjega nadzora
Sedanji okvir notranjega nadzora temelji na
izvajanju standardov notranjega nadzora Komisije, postopkih izbire najboljših
projektov in njihovega prenosa v pravne instrumente, upravljanju projekta in
pogodb skozi celotno projektno obdobje, predhodnih pregledih zahtevkov,
vključno s prejetjem revizijskih potrdil, predhodnemu potrjevanju
metodologij stroškov, predhodnih revizijah in popravkih ter ocenjevanju. 
Dokumentacija razpisov za oddajo predlogov
vsebuje podrobne smernice o pravilih glede upravičenosti in predvsem o
najpogostejših napakah v zvezi s stroški za osebje. Upravičenci so
pozvani, da že pri predložitvi predloga zagotovijo dovolj podatkov o predvidenih
stroških, ki bodo omogočili predhodno preverjanje in odkrivanje možnih
napak ali nesporazumov in po potrebi spremembe pri izvajanju ali prilagoditev
sporazuma o donaciji. S tem se bo v veliki meri povečala pravna varnost
upravičencev in zmanjšalo tveganje napak.
Opravili se bodo tudi naknadni nadzori, da bi
se določila reprezentativna povprečna stopnja napak, ki ne bo
odpravljena kljub usposabljanju, predhodnim pregledom in popravkom. Strategija
naknadne revizije porabe v okviru programa bo temeljila na finančni
reviziji transakcij, kot jo opredeljuje metoda vzorčenja denarne enote, v
kombinaciji z vzorcem, ki temelji na analizi tveganj. Strategijo naknadne
revizije v zvezi z zakonitostjo in pravilnostjo bo dopolnjevala podrobnejša
ocena poslovanja in strategija za boj proti goljufijam (prim.
točka 2.3 spodaj).
Ocena stroškov in koristi nadzorov v okviru
sistema nadzora 
Vzpostaviti bo treba ravnovesje med
povečanjem privlačnosti programa z zmanjševanjem bremena nadzora za
upravičence (večje zaupanje in tveganje z večjo uporabo
pavšalnih zneskov, povprečnin, in lestvic stroškov na enoto) na eni strani
in zagotavljanjem čim nižje stopnje – kolikor je to ustrezno
izvedljivo – neodpravljenih napak na drugi strani.
ENTR bo vzpostavil stroškovno učinkovit
sistem notranjega nadzora, ki bo nudil ustrezna zagotovila, da tveganje napak v
času večletnega obdobja porabe na letni ravni ne bo preseglo okvira 2–5 %;
končni cilj tega je doseči, da se stopnja preostalih napak ob
zaključku večletnih programov, potem ko so bile upoštevane
finančne posledice vseh revizij, popravkov in izterjav, čim bolj
približa 2 %. 
Cilj strategije revizije bo zagotoviti pošteno
in zanesljivo predstavitev tveganja napak ter učinkovito in uspešno
preučitev znakov goljufije. Predhodni pregledi predlogov pred podpisom
sporazuma o donaciji in pojasnitev pravil glede upravičenosti ne smejo
bistveno podaljšali časa za sklenitev pogodbe. Pooblaščeni
odredbodajalci vsako leto poročajo o stroških in koristih nadzora,
Komisija pa zakonodajnemu organu v okviru vmesnega pregleda poroča o ravni
neskladnosti, ki bi lahko bila dosežena.
Ocena pričakovane ravni tveganja
neskladnosti z veljavnimi pravili
A. Sedanji viri napak
Na podlagi dosedanjih rezultatov so bile
ponavljajoče napake ugotovljene pri:
·                        
stroških za osebje:
zaračunavanje povprečnih ali proračunsko določenih stroškov
(namesto dejanskih stroškov), neizpolnjevanje zahteve po ustreznem vodenju
evidence o času, porabljenem za program, zaračunavanje
neupravičenih postavk (stroški lastnika-direktorja MSP);
·                        
ostali neposredni stroški: pogoste ugotovljene napake zajemajo sklepanje pogodb s podizvajalci
brez predhodne odobritve ali brez upoštevanja pravil glede stroškovne
učinkovitosti itd.;
·                        
posredni stroški: v
večini primerov neposredni stroški pomenijo pavšalni odstotek neposrednih
stroškov, zato so napake pri posrednih stroških sorazmerne napakam pri
neposrednih stroških.
В. Predlagane možnosti za
poenostavitev
Ta program bo imel korist od ukrepov za
poenostavitev, ki so vključeni v triletni pregled finančne uredbe. V
tem okviru bo Komisija izkoristila možnost za prilagoditev ukrepov za
poenostavitev v zvezi s primeri lestvic stroškov na enoto za
lastnike-direktorje MSP ali uporabo standardnih stopenj za stroške za osebje v
skladu z običajnimi računovodskimi načeli upravičencev.
C. Prispevek sprememb pri nadzoru k
zmanjšanju pričakovane ravni neskladnosti
Izhodišče je nespremenjeno stanje na
podlagi do sedaj opravljenih revizij donacij CIP. Stopnja napak, ugotovljenih v
času revizij CIP, zaenkrat znaša približno 5 %. Na podlagi
predpostavke, da:
–                        
so upravičenci do donacij v okviru prihodnjega
programa za konkurenčnost in MSP podobni upravičencem, ki so
sodelovali v programu CIP, in da
–                        
naj bi bila ena tretjina virov napak navedena v
točki B zgoraj,
se pričakuje, da bodo ukrepi za
poenostavitev, vključeni v finančno uredbo, prispevali k zmanjšanju
stopnje napak. K zmanjšanju napak naj bi prispevala tudi predhodna pojasnitev
pravil glede upravičenosti.
Zaključek: ob upoštevanju vseh zgoraj
navedenih ukrepov se želi stopnjo preostalih napak ob koncu življenjskega
ciklusa programa čim bolj približati 2 %.
Ta scenarij temelji na predpostavki, da ukrepi
za poenostavitev niso podvrženi večjim spremembam v času
odločanja.
3. JAVNA NAROČILA
Pri okviru notranjega nadzora, ki temelji na
izvajanju standardov notranjega nadzora Komisije, postopkih javnih naročil
za izbor najboljših predlogov in upravljanje pogodb skozi celoten čas
trajanja projekta/pogodbe ter predhodnih pregledih računov in
izplačil si je treba prizadevati, da stopnja preostalih napak ne preseže
2 %.
2.3.      Ukrepi
preprečevanja goljufij in nepravilnosti 
Navedite obstoječe ali načrtovane
preventivne in zaščitne ukrepe.
V okviru strategije Komisije za boj proti
goljufijam (CAFS)[28] in
s pomočjo urada OLAF ter v okviru posvetovanj in sodelovanja v mreži za
preprečevanje in odkrivanje goljufij (FPDNet) urada OLAF je GD ENTR razvil
svojo lastno strategijo za boj proti goljufijam (AFS), ki vsebuje ukrepe za
preprečevanje in odkrivanje goljufij in nepravilnosti tako na notranji
ravni kot pri upravičencih in pogodbenikih. Strategija za boj proti
goljufijam (AFS) se bo dopolnjevala vsako leto.
Strategija AFS GD ENTR predvsem pri donacijah
predvideva oblikovanje centralne evidence vseh njegovih upravičencev
(koordinatorjev, partnerjev, podizvajalcev in drugih akterjev) ter projektov
(poročil in izjav o stroških). Ta baza podatkov bo skupaj z
načrtovanim pridobivanjem močnih orodij za analizo podatkov za namen
odkrivanja kazalnikov na področju goljufij ali „rdečih zastavic“ v veliki
meri izboljšala naloge nadzora in zmožnosti revizij.
Da bi se povečala znanje in zmogljivost
pri izvajanju preventivnih in učinkovitih nadzorov, akcijski načrt
strategij AFS GD ENTR predvideva izvajanje posebnih usposabljanj in smernice.
Poleg tega se bo razvila in izvajala tudi strategija nadzora za oceno
finančne in tehnične zmogljivosti upravičencev, kakor tudi
kategorizacija tveganja na strani upravičencev na podlagi kazalnikov na
področju goljufij, registracije orodij IT in omogočanja predhodnih/naknadnih
revizij.
Razvili se bodo tudi revizijski postopki in
smernice za naknadne revizije na podlagi analize tveganj, ki bodo
osredotočeni na možne primere goljufij in nepravilnosti. Ta strategija AFS
bo tudi bolje usklajena s standardi notranjega nadzora, zlasti z oceno
tveganja, ter s strategijami AFS drugih GD in subjektov, na katere so bila
prenesena pooblastila.
V zvezi s finančnimi instrumenti Komisija
zagotovi, da bo pogodbena dokumentacija z mednarodno finančno institucijo
vsebovala ukrepe za preprečevanje goljufij, korupcije in vseh drugih
nezakonitih dejavnosti, ter obveznost, v skladu s katero mora mednarodna
finančna institucija te ukrepe prenesti v svoje pogodbe z izbranimi
posredniki in tudi v svoje sisteme upravljanja in nadzora, med drugim tudi
dejavnosti spremljanja na podlagi vnaprej opredeljenih zahtev Komisije. 
3.         OCENA FINANČNIH
POSLEDIC PREDLOGA/POBUDE
3.1.      Zadevni
razdelki večletnega finančnega okvira in odhodkovne proračunske
vrstice 
·                        
Zahtevane nove proračunske vrstice
(indikativne)
Po vrsti, v skladu z razdelki
večletnega finančnega okvira in proračunskimi vrsticami
 Razdelek večletnega finančnega okvira || Proračunska vrstica || Vrsta odhodka || Prispevek 
 Postavka 1 || dif. || držav Efte || držav kandidatk || tretjih držav || v smislu člena 18(1)(aa) finančne uredbe 
 [1] || Odhodki iz poslovanja: 02 02 01 Program za konkurenčnost podjetij in MSP || dif. || DA || DA || DA || ne 
 [1] || Vrstica(-e) upravnih odhodkov || nedif. || DA || DA || DA || ne 
3.2.      Ocenjeni
učinek na odhodke 
3.2.1.   Povzetek ocenjenega učinka na
odhodke 
v mio EUR (na tri decimalna mesta
natančno)
 Razdelek večletnega finančnega okvira: 1 || število || [Razdelek……………...……………………………………………………………….] 
 GD: ENTR ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Po letu 2020 || SKUPAJ 
  Odobritve za poslovanje ||   ||   ||   ||   ||   ||   ||   ||   ||   
 Številka proračunske vrstice || Obveznosti || (1) || 213 600 || 256 000 || 300 500 || 346 000 || 393 500 || 441 000 || 492 400 ||   || 2 443 000 
 Plačila || (2) || 110 240 || 235 240 || 287 240 || 311 240 || 327 240 || 368 240 || 439 240 || 364 320 || 2 443 000 
 Odobritve upravne narave, ki se financirajo iz sredstev nekaterih operativnih programov[29] || 02.0104 || (3) || 11 000 || 11 000 || 11 000 || 11 000 || 11 000 || 12 000 || 12 000 ||   || 79 000 
 Odobritve za GD ENTR SKUPAJ || Obveznosti || =1+3 || 224 600 || 267 000 || 311 500 || 357 000 || 404 500 || 453 000 || 504 400 ||   || 2 522 000 
 Plačila || =2 +3 || 121 240 || 246 240 || 298 240 || 322 240 || 338 240 || 380 240 || 451 240 || 364 320 || 2 522 000 
  Odobritve za poslovanje SKUPAJ || Obveznosti || (4) || 213 600 || 256 000 || 300 500 || 346 000 || 393 500 || 441 000 || 492 400 ||   || 2 443 000 ||
 Plačila || (5) || 110 240 || 235 240 || 287 240 || 311 240 || 327 240 || 368 240 || 439 240 || 364 320 || 2 443 000 || 
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) || 11 000 || 11 000 || 11 000 || 11 000 || 11 000 || 12 000 || 12 000 ||   || 79 000 ||
 Odobritve za RAZDELEK <1> večletnega finančnega okvira SKUPAJ || Obveznosti || =4+ 6 || 224 600 || 267 000 || 311 500 || 357 000 || 404 500 || 453 000 || 504 400 ||   || 2 522 000 || 
 Plačila || =5+ 6 || 121 240 || 246 240 || 298 240 || 322 240 || 338 240 || 380 240 || 451 240 || 364 320 || 2 522 000 || 
 ||
 Razdelek večletnega finančnega okvira: || 5 || „Upravni odhodki“ 
v mio EUR (na tri
decimalna mesta natančno)
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 GD: ENTR || 
  Človeški viri || 18 764 || 19 140 || 19 522 || 19 913 || 20 311 || 20 717 || 21 131 || 139 498 
  Drugi upravni odhodki || 0,086 || 0,088 || 0,089 || 0,091 || 0,093 || 0,095 || 0,097 || 0,639 
   ||   ||   ||   ||   ||   ||   ||   ||   ||   
 Odobritve za RAZDELEK 5 GD ENTR[30] večletnega finančnega okvira SKUPAJ || (Skupne obveznosti = Skupna plačila) || 18 850 || 19 228 || 19 611 || 20 004 || 20 404 || 20 812 || 21 228 || 140 137 
v mio. EUR (na tri
decimalna mesta natančno)
   ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Po letu 2020 || SKUPAJ 
 Odobritve za RAZDELKE od 1 do 5 večletnega finančnega okvira SKUPAJ || Obveznosti || 243 450 || 286 228 || 331 111 || 377 004 || 424 904 || 473 812 || 525 628 ||   || 2 662 137 
 Plačila || 140 090 || 265 468 || 317 851 || 342 244 || 358 644 || 401 052 || 472 468 || 364 320 || 2 662 137 
3.2.2.   Ocenjeni
učinek na odobritve za poslovanje 
–                        
¨      Predlog/pobuda ne zahteva porabe odobritev za poslovanje. 
–                        
X       Predlog/pobuda zahteva porabo odobritev za
poslovanje, kot je pojasnjeno v nadaljevanju:
odobritve za prevzem obveznosti v mio EUR (na
tri decimalna mesta natančno)
 || Navedba ciljev in realizacij[31] ò ||   ||   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 || REALIZACIJE 
 || Vrsta realizacije[32]   || Povprečni strošek realizacije || Število realizacij || Strošek || Število realizacij || Strošek || Število realizacij || Strošek || Število realizacij || Strošek || Število realizacij || Strošek || Število realizacij || Strošek || Število realizacij || Strošek || število realizacij skupaj || Skupni strošek 
 || POSEBNI CILJ št. 1: izboljšati okvirne pogoje za konkurenčnost in trajnost podjetij EU ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Ukrepi za izboljšanje evropske konkurenčnosti || Študije, ocene učinka, vrednotenja, konference || 0,250 || 54 || 13 500 || 55 || 13 750 || 57 || 14 250 || 58 || 14 500 || 60 || 15 000 || 61 || 15 250 || 62 || 15 500 || 407 || 101 680 
 || Ukrepi za oblikovanje politike MSP in podporo konkurenčnosti MSP || Srečanja, poročila, baze podatkov || 0,075 || 98 || 7350 || 98 || 7350 || 122 || 9150 || 124 || 9300 || 128 || 9600 || 138 || 10 350 || 152 || 11 400 || 860   || 64 480 
 || Turizem || Projekti, nagrade, raziskave, dogodki || 1000 || 9 || 9000 || 12 || 12 000 || 16 || 16 000 || 19 || 19 000 || 22 || 22 000 || 25 || 25 000 || 28 || 28 000 || 131 || 131 440 
 ||  Novi poslovni okviri za potrošniško blago || Projekti vzorčnega testiranja na trgu || 1000 || 8 || 8000 || 9 || 9000 || 11 || 11 000 || 13 || 13 000 || 14 || 14 000 || 15 || 15 000 || 17 || 17 000 || 87 || 86 800 
 || Seštevek za posebni cilj št. 1 ||   ||   ||   ||   ||   ||   ||   ||   ||   ||   ||   ||   ||   ||   ||   || 384 400 
 || POSEBNI CILJ št. 2: Spodbujanje podjetništva ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Ukrepi za spodbujanje podjetništva || Študije, kampanje, dogodki || 0,5 || 5 || 2500 || 6 || 3000 || 5 || 2500 || 6 || 3000 || 6 || 3000 || 6 || 3000 || 7 || 3500 || 41 || 20 720 
 || število izmenjav || 0,007 || 600 || 4200 || 720 || 5040 || 1300 || 9100 || 1400 || 9800 || 1650 || 11 550 || 1770 || 12 390 || 2000 || 14 000 || 9440 || 66 080 
 || Seštevek za posebni cilj št. 2 ||   ||   ||   ||   ||   ||   ||   ||   ||   ||   ||   ||   ||   ||   ||   || 86 800 
 || POSEBNI CILJ št. 3: Izboljšanje dostopa MSP do finančnih sredstev ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Finančni instrumenti || No. Št. upravičenih MSP (posojilna jamstva) || 0,004 || 7500 || 30 000 || 17 000 || 68 000 || 27 000 || 108 000 || 31 000 || 124 000 || 31 000 || 124 000 || 31 000 || 124 000 || 42 000 || 168 000 || 186 500 || 746 320 
   || Obseg posojil (v mio. EUR) ||   || 1071 ||   || 2201 ||   || 3384 ||   || 3995 ||   || 4065 ||   || 4119 ||   || 5420 ||   || 24 255 ||   
   || No. Št. upravičenih MSP (tvegani kapital) || 1220 || 10 || 12 200 || 30 || 36 600 || 46 || 56 120 || 85 || 103 700 || 115 || 140 300 || 140 || 170 800 || 140 || 170 800 || 566 || 690 000 
   || finančni vzvod v mio. EUR (tvegani kapital) ||   || 103 ||   || 343 ||   || 686 ||   || 1064 ||   || 1445 ||   || 1817 ||   || 1869 ||   || 7327 ||   
 || Seštevek za posebni cilj št. 3 ||   ||   ||   ||   ||   ||   ||   ||   ||   ||   ||   ||   ||   ||   ||   || 1 436 320 
 || SPECIFIC OBJECTIVE No 4: Izboljšanje dostopa na trge ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || Enterprise Europe Network || Partnerski predlogi   || 0,005 || 5732 || 28 660 || 5821 || 29 105 || 5923 || 29 615 || 6040 || 30 200 || 6106 || 30 530 || 6336 || 31 680 || 6540 || 32 700 || 42 498 || 212 500 
 || MSP, ki prejemajo podporne storitve (na 1000 MSP) || 0,065 || 403 || 26 195 || 418 || 27 170 || 438 || 28 470 || 458 || 29 770 || 488 || 31 720 || 508 || 33 020 || 539 || 35 035 || 3252 || 211 380 
 || Podpora MSP v tujini || Študije || 0,250 || 10 || 2 500 || 12 || 3000 || 15 || 3750 || 14 || 3500 || 15 || 3750 || 18 || 4500 || 20 || 5000 || 104 || 25 951 
 ||   || centri MSP; službe za pomoč MSP || 1000 || 5 || 5000 || 6 || 6000 || 7 || 7000 || 9 || 9000 || 10 || 10 000 || 11 || 11 000 || 12 || 12 000 || 60 || 60 000 
 ||   || platforme, dogodki, predstavitvene dejavnosti || 0,200 || 6 || 1200 || 6 || 1300 || 8 || 1600 || 10 || 1900 || 10 || 2000 || 12 || 2400 || 13 || 2600 ||   || 13 249 
 || Podpora mednarodnemu industrijskemu sodelovanju || Delavnice, srečanja || 0,200 || 5 || 1000 || 7 || 1400 || 8 || 1600 || 9 || 1800 || 10 || 2000 || 11 || 2200 || 12 || 2400 || 62 || 12 400 
 || Seštevek za poseben cilj št. 4 ||   ||   ||   ||   ||   ||   ||   ||   ||   ||   ||   ||   ||   ||   ||   || 535 480 
 || STROŠKI SKUPAJ ||   || 213 600 ||   || 256 000 ||   || 300 500 ||   || 346 000 ||   || 393 500 ||   || 441 000 ||   || 492 400 ||   || 2 443 000 
3.2.3.   Ocenjeni
učinek na odobritve upravne narave
3.2.3.1.            Povzetek

–                        
¨      Predlog/pobuda ne zahteva porabe odobritev za upravne zadeve. 
–                        
X       Predlog/pobuda zahteva porabo odobritev za
upravne zadeve, kot je pojasnjeno v nadaljevanju: v mio.
v mio EUR (na tri
decimalna mesta natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || SKUPAJ 
 RAZDELEK 5 večletnega finančnega okvira ||   ||   ||   ||   ||   ||   ||   ||   
 Človeški viri || 18 764 || 19 140 || 19 522 || 19 913 || 20 311 || 20 717 || 21 131 || 139 498 
 Drugi upravni odhodki || 0,086 || 0,088 || 0,089 || 0,091 || 0,093 || 0,095 || 0,097 || 0,639 
 Seštevek za RAZDELEK 5 večletnega finančnega okvira || 18 850 || 19 228 || 19 611 || 20 004 || 20 404 || 20 812 || 21 228 || 140 137 
 Zunaj RAZDELKA 5[33] večletnega finančnega okvira   ||   ||   ||   ||   ||   ||   ||   ||   
 Človeški viri ||   ||   ||   ||   ||   ||   ||   ||   
 Drugi odhodki upravne narave ||   ||   ||   ||   ||   ||   ||   ||   
 Seštevek za RAZDELEK 5 večletnega finančnega okvira ||   ||   ||   ||   ||   ||   ||   ||   
 SKUPAJ || 18 850 || 19 228 || 19 611 || 20 004 || 20 404 || 20 812 || 21 228 || 140 137 
3.2.3.2.            Ocenjene
potrebe po človeških virih 
–                        
¨      Predlog/pobuda ne zahteva porabe človeških virov. 
–                        
X       Predlog/pobuda zahteva porabo
človeških virov, kot je pojasnjeno v nadaljevanju:
Ocena bo
izražena v ekvivalentu polnega delovnega časa 
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 
  Kadrovski načrt (za uradnike in začasne uslužbence) 
 XX 01 01 01 (sedež ali predstavništva Komisije) || 110 || 110 || 110 || 110 || 110 || 110 || 110 
 XX 01 01 02 (delegacije) ||   ||   ||   ||   ||   ||   ||   
 XX 01 05 01 (posredne raziskave) ||   ||   ||   ||   ||   ||   ||   
 10 01 05 01 (neposredne raziskave) ||   ||   ||   ||   ||   ||   ||   
  Zunanje osebje (v ekvivalentu polnega delovnega časa FTE)[34] ||   ||   ||   ||   ||   ||   ||   
 XX 01 02 01 (PU, ZU, NNS iz splošnih sredstev) || 58 || 58 || 58 || 58 || 58 || 58 || 58 
 XX 01 02 02 (PU, ZU, MSD, LU in NNS na delegacijah) ||   ||   ||   ||   ||   ||   ||   
 XX 01 04 yy [35] || na sedežu[36] ||   ||   ||   ||   ||   ||   ||   
   || na delegacijah ||   ||   ||     ||   ||   ||   ||   
 XX 01 05 02 (PU, ZU, NNS za posredne raziskave) ||   ||   ||   ||   ||   ||   ||   
 10 01 05 02 (PU, ZU, NNS za neposredne raziskave) ||   ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   ||   
 SKUPAJ || 168 || 168 || 168 || 168 || 168 || 168 || 168 
XX je zadevno
področje ali proračunski naslov.
Potrebe po človeških virih se krijejo z
osebjem iz GD, že dodeljenim za upravljanje tega ukrepa in/ali prerazporejenim
v GD, po potrebi dopolnjenim z dodatnimi viri, ki se lahko pristojnemu GD
dodelijo v okviru postopka letne dodelitve virov glede na proračunske
omejitve. GD ENTR predvideva proces delnega prenosa na obstoječo
izvajalsko agencijo. Zneski in pripisane vrednosti se bodo po potrebi
prilagodili v skladu z rezultati procesa prenosa na zunanje izvajalce.
Opis nalog:
 Uradniki in začasni uslužbenci ||   
 Zunanje osebje ||   
3.2.4.   Skladnost
z veljavnim večletnim finančnim okvirom 
–                        
X       Predlog/pobuda je skladna s predlogom
Komisije za večletni finančni okvir 2014–2020, COM(2011) 500
konč.
–                        
¨      Predlog/pobuda bo pomenila spremembo ustreznega razdelka
večletnega finančnega okvira.
Pojasnite
zahtevano spremembo ter navedite zadevne proračunske vrstice in ustrezne
zneske.
[…]
–                        
¨      Predlog/pobuda zahteva uporabo instrumenta prilagodljivosti ali
spremembe večletnega finančnega okvira[37].
Pojasnite te
zahteve ter navedite zadevne razdelke in proračunske vrstice ter ustrezne
zneske.
[…]
3.2.5.   Prispevki
tretjih strani [še ni zaključeno]
–                        
V predlogu/pobudi ni načrtovano sofinanciranje
tretjih oseb. 
odobritve v mio EUR (na tri decimalna mesta
natančno)
   || Leto 2014 || Leto 2015 || Leto 2016 || Leto 2017 || Leto 2018 || Leto 2019 || Leto 2020 || Skupaj 
 države, ki niso članice EU in ki sodelujejo v programu[38]   ||   ||   ||   ||   ||   ||   ||   ||   
 Sofinancirane odobritve SKUPAJ || Pm || Pm || Pm || Pm || Pm || Pm || Pm || Pm 
3.3.      Ocenjeni
učinek na prihodke 
–                        
X       Predlog/pobuda nima finančnih posledic
za prihodke.
–                        
¨      Predlog/pobuda ima finančne posledice, kot je pojasnjeno v
nadaljevanju:
–              
¨         na lastna sredstva, 
–              
¨         na razne prihodke. v mio. 
v mio. EUR (na tri decimalna mesta
natančno)
 Proračunska vrstica prihodkov: || Odobritve na voljo za tekoče proračunsko leto || Učinek predloga/pobude[39]   
 Leto N || Leto N+1 || Leto N+2 || Leto N+3 || … vstavite ustrezno število stolpcev glede na trajanje učinka (prim. točka 1.6) 
 Člen …………. ||   ||   ||   ||   ||   ||   ||   ||   
Za razne namenske prihodke navedite zadevne
proračunske vrstice.
[…]
Navedite metodo izračuna učinka na
prihodke.
[1]               COM(2011) 500 konč.
[2]               Več kot 50 000 različnih uporabnikov
spletnega portala IPR in storitev e-učenja v prvih treh letih z več
kot 2 milijonoma zadetkov; več kot 30 seminarjev za
usposabljanje in interaktivnih delavnic vsako leto, od tega 2/3 v Evropi,
da bi dognali težave MSP.
[3]               Ta vrsta ukrepov pomeni višjo dodano vrednost in vpliv,
če se jih izvaja v okviru usklajenega/dopolnilnega pristopa med državami
članicami; poleg tega se pogosto zgodi, da imajo države članice manj
sredstev za predstavitev svojih destinacij in zlasti za predstavitev
čeznacionalnih turističnih produktov.
[4]               Študije/raziskave, ki bi jih opravile posamezne manjše
države članice, bi ustvarile manj evropske dodane vrednosti in ne bi
uspele zajeti vseevropskega obsega, obenem pa bi lahko prišlo do podvajanja
raziskav, ki bi jih že opravile druge države članice.
[5]               COM(2011) 500 konč., SEC(2011) 867 - 868
konč. Sporočilo Komisije Evropskemu parlamentu, Svetu, Evropskemu
ekonomsko-socialnemu odboru in Odboru regij: Proračun za strategijo
Evropa 2020 – del II: poglavja o posameznih politikah.
[6]               Končno poročilo: Ocena Izvajalske agencije za
konkurenčnost in inovativnost; 12. maj 2011.
http://ec.europa.eu/cip/files/docs/evaluation-of-eaci-may-2011_en.pdf
[7]               http://ec.europa.eu/cip/files/docs/public-consultation-annex2-to-final-report_en.pdf

[8]               http://ec.europa.eu/enterprise/dg/files/evaluation/final_report_eip_interim_evaluation_04_2009_en.pdf

[9]               http://ec.europa.eu/cip/files/docs/eip-final-evaluation-report_en.pdf

[10]             Proračun programa se je v primerjavi z zneskom,
objavljenim v sporočilu Komisije „Proračun za strategijo
Evropa 2020“ (COM(2011)500), zmanjšal zato, ker bodo dejavnosti, usmerjene
v standardizacijo, prejele do 182 milijonov EUR zunaj programa, da bi
ohranile uspešno strukturo in učinkovito izvajanje.
[11]             COM(2010) 2020 konč.
[12]             COM(2010) 614 konč.
[13]             COM(2008) 394 konč.
[14]             COM(2011) 78 konč.
[15]             COM(2011) 398 konč.
[16]             UL L 124, 20.5.2003, str. 36.
[17]             Raziskava Eurobarometra o podjetništvu iz leta 2009.
[18]             COM(2010) 352 konč.
[19]             UL C 139, 14.6.2006, str. 1.
[20]             UL L 55, 28.2.2011, str. 13.
[21]             UL L 310, 9.11.2006, str. 15.
[22]             Ti kazalniki se nanašajo na dosežke na področju
politike podjetništva in industrije. Komisija ni izključno odgovorna za
doseganje ciljev. Na rezultate na tem področju vpliva tudi niz drugih
dejavnikov, na katere Komisija nima vpliva.
[23]             NEER/REER na podlagi ULC, brez vpliva nihanj valute (NEER
= nominalni efektivni menjalni tečaj; REER = realni efektivni menjalni
tečaj; ULC = stroški dela na enoto)
[24]             ABM: upravljanje po dejavnostih – ABB: oblikovanje
proračuna po dejavnostih.
[25]             Pilotni in pripravljalni ukrepi iz
člena 49(6)(a) ali (b) finančne uredbe.
[26]             Pojasnitve načinov upravljanja in sklicevanje na
finančno uredbo so na voljo na spletišču BudgWeb: http://www.cc.cec/budg/man/budgmanag/budgmanag_en.html
[27]             Organi iz člena 185 finančne uredbe.
[28]             COM(2011) 376, 24.6.2011.
[29]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice „proračunske
odobritve“), izvajalske agencije (brez upoštevanja predvidenega dodatnega
prenosa na zunanje izvajalce), posredne raziskave, neposredne raziskave.
[30]             GD ENTR predvideva proces delnega prenosa na
obstoječo izvajalsko agencijo. Zneski in pripisane vrednosti se bodo po
potrebi prilagodili v skladu z rezultati procesa prenosa na zunanje izvajalce.
„Drugi upravni odhodki“ zajemajo financiranje obveznih srečanj odbora.
[31]             Ta okvirna razdelitev odobritev za poslovanje in iz tega
sledeči razdelitvi proračuna na predlagane ukrepe temelji na naravi
predvidenih ukrepov: na primer, dejavnosti za oblikovanje politike o MSP in podporo
konkurenčnosti MSP predstavljajo razvoj politike, ki temelji na študijah
in dogodkih, ki se bodo izvajali prej javnih naročil in bodo primerljivo
cenejši od dejavnostih, predvidenih na področjih turizma in potrošniškega
blaga, ki bodo vključevala razpise za oddajo predlogov. 
[32]             Realizacije so proizvodi in storitve, ki jih je treba
zagotoviti (npr.: število financiranih študentskih izmenjav, število km
zgrajenih cest itd.)
[33]             Tehnična in/ali upravna pomoč ter odhodki za
podporo izvajanja programov in/ali ukrepov EU (prej vrstice „proračunske
odobritve“), posredne raziskave, neposredne raziskave.
[34]             PU = pogodbeni uslužbenec; ZU = začasni uslužbenec;
MSD = mlajši strokovnjak v delegaciji; LU = lokalni uslužbenec; NNS = napoteni
nacionalni strokovnjak; 
[35]             V okviru zgornje meje za zunanje sodelavce iz odobritev za
poslovanje (prej vrstice „proračunske odobritve“).
[36]             Predvsem strukturni skladi, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[37]             Prim. točki 19 in 24 Medinstitucionalnega
sporazuma.
[38]             Program je v posebnih pogojih in na podlagi plačil
finančnih prispevkov v program odprt za sodelovanje Evropskega združenja
za prosto trgovino (EFTA), držav članic Evropskega gospodarskega prostora
(EGP), držav kandidatk in potencialnih kandidatk, držav, ki spadajo na
področje uporabe evropske sosedske politike (prim. člen 5).
[39]             Za tradicionalna lastna sredstva (carine, prelevmane za
sladkor) morajo biti navedeni neto zneski, tj. bruto zneski po odbitku
25 % stroškov pobiranja.